Κάναβις, Mαριχουάνα & Εγκέφαλος: Η προσωρινή «Εφορία» και μόνιμες βλαβερές επιδράσεις – DytikaPotami\nHome > Περιβάλλον > Βιολογία > Κάναβις, Mαριχουάνα & Εγκέφαλος: Η προσωρινή «Εφορία» και μόνιμες βλαβερές επιδράσεις\nΚάναβις, Mαριχουάνα & Εγκέφαλος: Η προσωρινή «Εφορία» και μόνιμες βλαβερές επιδράσεις\nΒιολογία Υπουργείο Παιδείας\n4 Ιανουαρίου 2020 vukentra933\nΠώς η *μαριχουάνα (Κάναβις), επηρεάζει τον εγκέφαλο των εφήβων: Μελέτη / Νέο Πανεπιστήμιο του Maryland School of Medicine Research How Marijuana Affects the Adolescent Brain: New University of Maryland School of Medicine Research\nΟι ερευνητές της Ιατρικής Σχολής του Πανεπιστημίου του Maryland έχουν ανακαλύψει ανησυχητικά στοιχεία σχετικά με τον αντίκτυπο της μαριχουάνας στον εφηβικό εγκέφαλο. Η μελέτη διεξήχθη από τον καθηγητή Asaf Keller και τον ερευνητή Sylvie Raver του Τμήματος Ανατομίας & Νευροβιολογίας, και τα συμπεράσματά τους δημοσιεύθηκαν στο Neuropscychopharmacology. Σε αυτό το βίντεο, μάθετε για τα ευρήματα της έρευνας και τι πρέπει να γνωρίζουν οι έφηβοι και οι γονείς.\nΗ χρήση μαριχουάνας στην εφηβεία προκαλεί εγκεφαλική βλάβη και αυξάνει τον κίνδυνο για εμφάνιση σχιζοφρένειας. Οι έφηβοι που καπνίζουν συστηματικά μαριχουάνα υφίστανται μακροχρόνια εγκεφαλική βλάβη και εκτίθενται σε μεγαλύτερο κίνδυνο εμφάνισης σχιζοφρένειας.\nΑμερικανοί ερευνητές αναφέρουν πως το ναρκωτικό μαριχουάνα είναι ιδιαίτερα επικίνδυνο για μια ομάδα ανθρώπων οι οποίοι έχουν γενετική ευπάθεια στην συγκεκριμένη ψυχική διαταραχή και θα μπορούσε να αποτελεί τον παράγοντα που την ενεργοποιεί. Ο καθηγητής Asaf Keller, της Ιατρικής Σχολής του Πανεπιστημίου του Maryland, ανέφερε πως τα αποτελέσματα καταδεικνύουν τους κινδύνους για τους έφηβους που καπνίζουν μαριχουάνα κατά την διάρκεια των αναπτυξιακών τους χρόνων.\nΗ έρευνα που δημοσιεύτηκε στο επιστημονικό περιοδικό Neuropsychopharmacology, εξέθεσε νεαρά ποντίκια στο ενεργό συστατικό της μαριχουάνα για δέκα ημέρες. Η εγκεφαλική τους δραστηριότητα μειώθηκε και η βλάβη συνεχίστηκε έως και την ενηλικίωση. Τα τελευταία 20 χρόνια υπάρχει μια τεράστια αντιπαράθεση σχετικά με τις μακροπρόθεσμες συνέπειες της μαριχουάνα, με τους ειδικούς να διχάζονται όσον αφορά τις μακροπρόθεσμες συνέπειες στους εφήβους.\nΜια πιο πρόσφατη έρευνα από το Imperial College London, αποκάλυψε πως η μακροχρόνια χρήση της καταστρέφει την ντοπαμίνη, την χημική ουσία του εγκεφάλου που μας δίνει την ώθηση να είμαστε ενεργητικοί. Προηγούμενες έρευνες είχαν υποδείξει πως η μαριχουάνα οδηγεί τους χρήστες να γίνουν ληθαργικοί, απαθείς και απομονωμένοι.\nΧρήστες της σε μια έρευνα που δημοσιεύτηκε στο Biological Psychiatry, βίωσαν όλοι ψυχωτικά συμπτώματα όπως περίεργες αισθήσεις ή αισθήματα παράνοιας. Οι ερευνητές περίμεναν πως πιθανώς η παραγωγή της ντοπαμίνης τους θα ήταν σε υψηλότερα επίπεδα, μιας και αυτό έχει συνδεθεί με τις ψυχώσεις, όμως αντί αυτού ανακάλυψαν το αντίθετο. Ο χρήστες είχαν την πρώτη τους εμπειρία μεταξύ των 12 και 18 ετών και οι ερευνητές πιστεύουν πως η μαριχουάνα είναι η αιτία γι’ αυτή την διαφορά στα επίπεδα της ντοπαμίνης.\n«Η μαριχουάνα είναι ένα παράνομο ναρκωτικό και αποδεικνύεται όλο και περισσότερο πως δεν είναι ένα ακίνδυνη» ανέφερε ο Dr. Michael Bloomfield, του Imperial College London.\nΌταν οι άνθρωποι σταματούν να κάνουν χρήση, φαίνεται πως ο εγκέφαλος τους μπορεί να ξεκινήσει πάλι να παράγει φυσιολογικά επίπεδα ντοπαμίνης. Η μαριχουάνα επηρεάζει τον εγκέφαλο και είναι σημαντικό οι άνθρωποι να μπορούν να έχουν μια τεκμηριωμένη απόφαση.\nΣύμφωνα με παλαιότερες έρευνες, τα παιδιά που ξεκινούν την χρήση μαριχουάνας πριν την ηλικία των 16 ετών, αντιμετωπίζουν μεγαλύτερο κίνδυνο μόνιμης εγκεφαλικής βλάβης, και έχουν σημαντικά υψηλότερο ποσοστό εμφάνισης ψυχιατρικών διαταραχών.\n«Η εφηβεία είναι μια κρίσιμη περίοδος κατά την οποία η χρήση μαριχουάνας μπορεί να είναι βλαβερή» ανέφερε η ερευνήτρια Sylvina Mullins Raver. «Θέλαμε να αναγνωρίσουμε τις βιολογικές βάσεις και να προσδιορίσουμε εάν υπάρχει πραγματικός, μόνιμος κίνδυνος για την υγεία από τη χρήση μαριχουάνας». Οι επιστήμονες ξεκίνησαν να εξετάζουν τις ταλαντώσεις στις φλοιώδες περιοχές του εγκεφάλου των ποντικιών. Οι ταλαντώσεις στις φλοιώδεις περιοχές του εγκεφάλου είναι μοτίβα της δραστηριότητας των νευρώνων του εγκεφάλου και θεωρείται πως αποτελούν την βάση για τις διάφορες λειτουργίες του εγκεφάλου. Αυτές οι ταλαντώσεις είναι αφύσικες στην σχιζοφρένεια και σε άλλες ψυχιατρικές διαταραχές.\nΟι επιστήμονες εξέθεσαν νεαρά ποντίκια σε πολύ μικρές δόσεις από το ενεργό συστατικό της μαριχουάνα για 20 ημέρες, και στη συνέχεια τους επέτρεψαν να επιστρέψουν στα αδέλφια τους και να αναπτυχθούν κανονικά. «Στα ενήλικα ποντίκια που είχαν εκτεθεί στα συστατικά της μαριχουάνα κατά την εφηβεία, ανακαλύψαμε πως οι ταλαντώσεις στις φλοιώδεις περιοχές του εγκεφάλου είχαν μεταβληθεί σε μέγιστο βαθμό, και παρουσίαζαν μειωμένες νοητικές ικανότητες», ανέφερε η Raver.\n«Σε εκείνα τα ποντίκια, βρήκαμε επίσης μειωμένες γνωσιακές συμπεριφορικές επιδόσεις. Η εντυπωσιακή διαπίστωση είναι ότι, παρόλo που τα ποντίκια είχαν εκτεθεί σε πολύ μικρές δόσεις, και μόνο για περιορισμένο χρόνο κατά την διάρκεια της εφηβείας τους, οι εγκεφαλικές τους ανωμαλίες παρέμειναν και στην ενηλικίωση».\nΟι ερευνητές επανέλαβαν το πείραμα, αυτή την φορά δίνοντας μαριχουάνα σε ενήλικα ποντίκια που δεν είχαν εκτεθεί ποτέ πριν στο ναρκωτικό. Οι ταλαντώσεις στις φλοιώδεις περιοχές του εγκεφάλου και η ικανότητα να εκτελούν νοητικές εργασίες παρέμειναν φυσιολογικές, αποδεικνύοντας ότι ήταν η έκθεση στο ναρκωτικό κατά τα κρίσιμα χρόνια της εφηβείας προκαλούσε βλάβη/βλάβες στην εγκεφαλική δραστηριότητα.\n«Ανακαλύψαμε πως ο μετωπιαίος φλοιός επηρεάζεται περισσότερο από το ναρκωτικό κατά τη διάρκεια της εφηβείας» ανέφερε ο καθηγητής Keller. «Αυτή η περιοχή του εγκεφάλου είναι υπεύθυνη για τις εκτελεστικές λειτουργίες όπως o προγραμματισμός και ο έλεγχος των παρορμήσεων. Αποτελεί επίσης την περιοχή που επηρεάζεται περισσότερο κατά την σχιζοφρένεια. Ελπίζουμε να μάθουμε περισσότερα για αυτήν και για άλλες ψυχιατρικές διαταραχές, οι οποίες αποτελούν περίπλοκες παθήσεις. Αυτά τα γνωστικά συμπτώματα δεν επηρεάζονται από φάρμακα, αλλά θα μπορούσαν να επηρεαστούν μέσω του ελέγχου των ταλαντώσεων στις φλοιώδεις περιοχές του εγκεφάλου». @Απόδοση/Επιμέλεια: Τομπέα Ελένη /Πηγή: dailymail.co.uk\nΠως επιδρά το ναρκωτικό κάνναβις στο ανθρώπινο σώμα\nΗ κάνναβη περιέχει τουλάχιστον 426 χημικές ενώσεις και περισσότερα από 60 αλκαλοειδή που υπάρχουν μόνο σ’ αυτό το φυτό και ονομάζονται κανναβινοειδή. Δύο απ’ αυτά (η Δ9-Τετραϋδροκανναβινόλη ΤHC και η λιγότερο δραστική Δ8-Τετραϋδροκανναβινόλη), έχουν σωματικές και ψυχικές επιδράσεις στον άνθρωπο, ενώ τα υπόλοιπα είναι αδρανή από βιολογική άποψη.\nΑναλύσεις έχουν εντοπίσει τουλάχιστον 6.000 ίδιες χημικές ουσίες στον καπνό μαριχουάνας, όπως υπάρχουν στον καπνό. To ίδρυμα British Lung Foundation διαπίστωσε ότι η πίσσα από τσιγαριλίκια μαριχουάνας περιέχει 50% περισσότερες τοξίνες που προκαλούν καρκίνο από τα τσιγάρα που κατασκευάζονται από καπνό. Μόνο 100 τσιγαριλίκια μαριχουάνας μπορεί να προκαλέσουν την ίδια βλάβη στους πνεύμονες όπως ένα ολόκληρο πακέτο των 20 τσιγάρων. Το χρόνιο κάπνισμα μαριχουάνας συνδέεται με τον βήχα, παραγωγή πτυέλων, δύσπνοια, και άλλα συμπτώματα της χρόνιας βρογχίτιδας.\nΟι τακτικοί καπνιστές παρουσιάζουν παθολογικές αλλαγές στα κύτταρα των πνευμόνων παρόμοια με εκείνα που προηγούνται της ανάπτυξης του καρκίνου του πνεύμονα στους καπνιστές καπνού. Το 2013 μια αναθεώρηση, συγκρίνοντας από μελέτες διαφορετικές δομικές και λειτουργικές απεικονίσεις, έδειξαν μορφολογικές αλλοιώσεις του εγκεφάλου σε χρήστες μαριχουάνας, που συσχετίζονται με την χρήση της. Στοιχεία δείχνουν ότι η χρήση μαριχουάνας μπορεί να επιδεινώσει τα ψυχωτικά συμπτώματα και να αυξήσουν τον κίνδυνο υποτροπής. Το 2014 μια ανάλυση απο 31 ερευνών βρέθηκε συσχέτιση μεταξύ της χρήσης μαριχουάνας και το άγχος.\nΤα κυριότερα προϊόντα του φυτού της κάνναβης\nH μαριχουάνα, το πρασινωπό μείγμα αποξηραμένων θρυμμάτων απ’ όλα τα μέρη του φυτού, που περιέχει 0,2-5% THC και χρησιμοποιείται για ευφορικούς λόγους.\nTo χασίς, σκουρόχρωμο αποξηραμένο ρετσίνι που βγαίνει από τις αδενικές τρίχες του φυτού, περιέχει 5-12% THC.\nΤο χασισέλαιο, παχύρρευστο υλικό που παράγεται από παράνθια φύλλα, περιέχει 20-60% THC και έχει χρήση, μόνο θεραπευτική.\nΣτην Ελλάδα είναι νόμιμα τα ακατέργαστα συγκομιζόμενα προϊόντα που προκύπτουν από την καλλιέργεια ποικιλιών κάνναβης του είδους Cannabis Sativa L χαμηλής περιεκτικότητας σε τετραϋδροκανναβινόλη (THC) και συγκεκριμένα μέχρι 0,2%, σύμφωνα με τις εκάστοτε ισχύουσες διατάξεις της νομοθεσίας της Ευρωπαϊκής Ένωσης. Χρησιμοποιείται ευρέως σε όλο τον κόσμο ενώ επιτρέπεται η χρήση για ιατρικά προβλήματα σε οκτώ χώρες.\nΣτην Ελλάδα η καλλιέργεια κάνναβης, η πώληση και η κατοχή είναι μετέωρη, ως αποτέλεσμα το λαθρεμπόριο κάνναβης να οργιάζει με όλες τις συνέπειες στην ποιότητα του. Εχουν όμως ξεκινήσει να εμφανίζονται καταστήματα με προϊόντα κάνναβης στις μεγάλες πόλεις, αναζητήστε το πλέον αξιόπιστο γιατί όταν κάτι βιομηχανοποιείται ξέρουμε ήδη τι γίνεται με την ποιότητα. Άριστα για την υγεία μας είναι όλα τα φαγώσιμα προϊόντα από HEPM, σε τσάι, άλευρα, ζυμαρικά, ροφήματα, σπόροι κλπ.\nΗ χρήση της κάνναβης εμφανίζει αυξημένη κατανάλωση τα τελευταία χρόνια σε πολλές χώρες, και αρκετές είναι αυτές που το βγάζουν από την κατηγορία των ναρκωτικών και επιτρέπουν την ελεύθερη χρήση του, όπως το αλκοόλ. Γνωστό παράδειγμα είναι ο Καναδάς και η Αυστραλία που πέρασαν νόμο για την ελεύθερη χρήση της κάνναβης.\nΠέρα από τις φαρμακευτικές χρήσης της κάνναβης, οι οποίες δεν είναι ακριβώς ξεκάθαρες στην Δύση, οι επιστήμονες αναζητούν ακόμη πώς επιδρά το ναρκωτικό στον εγκέφαλο και γενικότερα στον ανθρώπινο οργανισμό. Οι «επιστήμονες» γιατί όλοι εμείς οι κανονικοί άνθρωποι μιά χαρά ξέρουμε πως επιδρά τον ανθρώπινο οργανισμό, δεν χρειαζόμαστε επιστημονισμούς, ούτε εργαστηριακές αποδείξεις.\nΜελέτες έχουν δείξει ότι οι μακροχρόνιοι χρήστες μαριχουάνας έχουν χαμηλότερο δείκτη νοημοσύνης σε σχέση με τους συνομηλίκους τους που δεν είναι χρήστες. Είναι ολοφάνερη η σχέση ανάμεσα στις μειωμένες νοητικές επιδόσεις και στον μειωμένο όγκο του κογχομετωπιαίου φλοιού.\nΑπό την άλλη, οι ερευνητές επεσήμαναν ότι οι αυξημένες νευρωνικές συνάψεις που παρατηρούνται στους μακροχρόνιους χρήστες, τόσο σε ανατομικό όσο και σε λειτουργικό επίπεδο, μπορεί να αντισταθμίζουν την απώλεια της εγκεφαλικής φαιάς ουσίας. Δηλαδή με την χρήση της από την μία χάνεται φαιά ουσία και από την άλλη δημιουργούνται νέες νευρικές συνάψεις.\nΟι ερευνητές του Κέντρου Υγείας του Εγκεφάλου του Πανεπιστημίου του Τέξας – Ντάλας, με επικεφαλής την αναπληρώτρια καθηγήτρια νευροεπιστήμης Φρανσέσκα Φίλμπι, που έκαναν την σχετική δημοσίευση στην επιθεώρηση της Εθνικής Ακαδημίας Επιστημών των ΗΠΑ (PNAS), μελέτησαν τον εγκέφαλο 48 ενηλίκων χρηστών ηλικίας 20 έως 36 ετών (που έκαναν χρήση κατά μέσο όρο τρεις φορές τη μέρα) και 62 μη χρηστών (για λόγους σύγκρισης).\nΟι νευρώνες (εγκεφαλικά κύτταρα) των χρηστών φαίνεται να προσαρμόζονται και να αναπληρώνουν τις όποιες απώλειες της εγκεφαλικής ουσίας. Αυτό, όπως είπε η Φρανσέσκα Φίλμπι, πιθανώς εξηγεί γιατί οι χρόνιοι χρήστες «φαίνεται να τα πηγαίνουν μια χαρά», (sic) παρά τον μικρότερο όγκο της φαιάς ουσίας τους, ιδίως στον κογχομετωπιαίο φλοιό. Η μελέτη δείχνει ότι η φαιά ουσία του εγκεφάλου είναι πιο ευάλωτη σε σχέση με την λευκή ουσία στις συνέπειες της τετραϋδροκανναβιδόλης. Οι βλάβες στον κογχομετωπιαίο φλοιό έχουν συσχετισθεί με μειωμένη ενσυναίσθηση και με μορφές ψυχοπάθειας. Η φαιά ουσία αποτελείται από τους κυρίως νευρώνες (τα εγκεφαλικά κύτταρα), ενώ η λευκή ουσία από τους συνδετικούς νευράξονες κατά μήκος των οποίων «ταξιδεύουν» τα νευρικά σήματα.\nΗ δραστική ουσία τετραϋδροκανναβινόλη ερεθίζει κέντρα του εγκεφάλου τα οποία σχετίζονται με την ευχαρίστηση και για την ακρίβεια είναι τα ίδια κέντρα που προκαλούν τέρψη από ένα πολύ καλό γεύμα και ένα καλό σεξ. Η ουσία δημιουργεί ένα είδος ευφορίας. Το πρόβλημα είναι ότι ο εγκέφαλος με τον καιρό την συνηθίζει κι έτσι ζητάει ολοένα και περισσότερη ποσότητα για να εκκρίνει τις ορμόνες που προκαλούν ευφορία. Έτσι, ο χρήστης φτάνει σε σημείο να παίρνει υπερβολική ποσότητα, η οποία όπως σε κάθε φάρμακο, φαρμάκι, ναρκωτικό μετατρέπεται σε δηλητήριο για τον οργανισμό του.\nΕπηρεάζοντας την παρεγγεφαλίδα και τα βασικά γάγγλια, η μαριχουάνα προκαλεί απώλεια ισορροπίας. Οι δύο αυτές περιοχές του εγκεφάλου είναι υπεύθυνες για τον συντονισμό, τον χρόνο αντίδρασης και την ισορροπία του σώματος. Δεν είναι τυχαίο ότι όσοι καπνίζουν, συμπεριφέρονται στο δρόμο σαν μεθυσμένοι. Η αλλαγή στη ροή αίματος στην παραγκεφαλίδα, προκαλεί επίσης απώλεια του χρόνου. Οι χρήστες αισθάνονται ότι η ώρα δεν περνάει με τίποτα και ότι κάνουν άλματα στον χρόνο. Συνήθως όταν κάποιος που έχει καπνίσει μαριχουάνα και περιμένει κάτι του φαίνεται αιώνας. Ενώ αν έχει χαλαρώσει για παράδειγμα στην τηλεόραση, η ώρα περνάει χωρίς να το καταλαβαίνει. Κοντολογίς, είναι εκτός τόπου και χρόνου.\nΧωρίς να είναι γνωστός ο μηχανισμός, η μαριχουάνα επηρεάζει τον τρόπο που ο εγκέφαλος επεξεργάζεται τις πληροφορίες και δημιουργεί τις μνήμες. Αυτό σημαίνει ότι μπορεί κάτι να γίνεται μπροστά σου ή να σου δίνουν μία πληροφορία κι αυτός ακολούθως να θυμάται κάτι τελείως διαφορετικό. Δηλαδή να δημιουργεί ψευδείς αναμνήσεις. Αντε τώρα να κάνεις διάλογο με έναν τέτοιο τύπο.\nΜόλις σε μερικά λεπτά από την πρώτη τζούρα, ο ρυθμός της καρδιάς αυξάνει από 20 έως 50 χτύπους το λεπτό, δηλαδή περίπου 70%. αυτό διαρκεί από 20 λεπτά έως 3 ώρες. Ωστόσο, δεν υπάρχουν «επιστημονικές αποδείξεις» ότι μπορεί να προκαλέσει καρδιακή προσβολή. Την ίδια στιγμή, μελέτη που δημοσιεύτηκε στην επιθεώρηση European Journal of Preventive Cardiology καταδεικνύει ότι οι χρήστες μαριχουάνας έχουν τριπλάσιο κίνδυνο να πεθάνουν από υπέρταση, σε σχέση με τους μη χρήστες. Ωστόσο, η μελέτη είχε ένα πρόβλημα: ονόμαζε «χρήστη» οποιωνδήποτε είχε καπνίσει έστω και μία φορά στη ζωή του μαριχουάνα.\nΤα μάτια κοκκινίζουν επειδή διαστέλλει τα αιμοφόρα αγγεία και τα μάτια κοκκινίζουν ερεθισμένα από την χημική ουσία.\nΗ μαριχουάνα έχει δύο παρεμβατικές οδούς για να ανοίξει την όρεξη. Η μία είναι να κλείνει το κύκλωμα του εγκεφάλου που είναι υπεύθυνο για το αίσθημα του κορεσμού. Άρα η πείνα είναι ένα συνεχές αίσθημα. Η δεύτερη είναι ότι ερεθίζει το πάγκρεας και εκκρίνει ινσουλίνη, την ουσία που διασπά τα ζάχαρα στον οργανισμό. Αυτό προκαλεί έντονη επιθυμία για γλυκό, αφού η ινσουλίνη που έχει εγκριθεί έχει ήδη διασπάσει τα ζάχαρα στον οργανισμό και τον έχει αφήσει χωρίς ενέργεια. Άρα, προκαλεί με αυτόν τον τρόπο την λήψη ενέργειας. Δεν είναι άλλωστε τυχαίο ότι όποιος κάνει χρήση, έχει διάθεση για καναπέ και όχι για δραστηριότητες καταναλώνοντας το αγαπημένο τους ποτό, coca cola.\nΌσον αφορά τους πνεύμονες, όσοι καπνίζουν συστηματικά μαριχουάνα είναι πιο πιθανό να προκαλέσουν χρόνια βροχιολίτιδα, τα συμπτώματα της οποία σταματούν με την διακοπή του καπνίσματος. Όσον αφορά τον καρκίνο του πνεύμονα, όταν καπνίζεται το «χόρτο του Θεού» σε συνδυασμό με καπνό τσιγάρου τότε οι συνθήκες πρόκλησης καρκίνου του πνεύμονα, αυξάνονται εκθετικά.\nΣτην ψυχική σφαίρα, προκαλεί κατάθλιψη, ενώ σε κάποιους άλλους προκαλεί σχιζοφρένεια. Η συστηματική χρήση έχει αποδειχθεί ότι προκαλεί σε αρκετούς κοινωνική φοβία και τους αλλάζει την συμπεριφορά σε αντικοινωνική.\n«Όπως είναι γνωστό, έχω καπνίσει μαριχουάνα ως νέος, και το αντιλαμβάνομαι ως μια παλιά κακή συνήθεια, που δεν διαφέρει πολύ από τα τσιγάρα που κάπνιζα ως νεαρός και σε ένα μεγάλο κομμάτι της ενήλικης ζωής μου. Δεν νομίζω ότι είναι πιο επικίνδυνη (η μαριχουάνα) από το αλκοόλ» είπε ο Μπαράκ Ομπάμα που επίσης θεωρεί ότι οι νομικές κυρώσεις που επιβάλλονται για την χρήση μαριχουάνας επιβαρύνουν δυσανάλογα τις μειονότητες. Εχει μιλήσει στις κόρες του για το κάπνισμα της μαριχουάνας λέγοντάς τους ότι είναι «κακή ιδέα, χάσιμο χρόνου, και κάτι που δεν είναι πολύ υγιές». Αλλά δεν είναι και πολύ κακό, μια απλή κακή συνήθεια είναι όπως το τσιγάρο !!! (sic) & LOL\nΟ ιατρός Βασίλης Τριτάκης αναφέρει…\n[…] Οσους νεαρούς έχω δει να καπνίζουν χασισάκι είναι αργόστροφοι και γενικά «χάνουν»… είτε στην Ινδία τους έχω δει, είτε στην Αμερική, είτε στο Ιράν, Πακιστάν, Εμιράτα, Ινδονησία, Πατάβια, Hong Kong, Σρι Λάνκα, είτε στην Αγγλία, είτε στην Ελλάδα… νομίζουν ότι πιάνουν πουλιά στον αέρα …αλλά όσο καπνίζουν την φούντα ούτε το δικό τους πουλί δεν μπορούν να πιάσουν, διότι τρέμουν τα χέρια τους, αλλά συνεχίζουν να καπνίζουν διότι νομίζουν ότι είναι «επαναστάτες» επειδή καπνίζουν κάτι που το απαγορεύει το επίσημο κράτος ~ άρα νομίζουν ότι κάνουν «αντίσταση» προς το κατεστημένο και το κεφάλαιο… όμως κουτόχορτο !!! Όσοι το έχουν βαφτίσει «κουτόχορτο» ήξεραν τι έλεγαν !!!\nΕγώ από νεαρός δεν είχα λεφτά για χάσιμο, άρα δεν μάζευα τα χαρτζιλίκια μου για να αγοράσω χασισάκι (κουτόχορτο) παρά κάπνιζα κάτι πιο οικολογικό και τζαμπατζίδικο Prana Yama, Nadi Sodana, Anuloma Viloma… (Φύσα – Ρούφα = ένα ωραίο παραδοσιακό ελληνικό σουπάδικο στα Ιωάννινα !!! Όσοι βρίσκεστε στα Γιάννενα πάτε να φάτε σωστή σούπα στο Φύσα – Ρούφα …άσχετο με τα συμφραζόμενα, αλλά το θυμήθηκα τώρα)\n…και λέγω: όσους «νεαρούς» έχω δει να καπνίζουν μαριχουάνα, διότι όλοι αυτοί όσο ήταν νεαροί και άντεχαν ακόμη να μεταβολίζουν το κουτόχορτο, άντεξαν λίγο, αλλά σύντομα βούλιαξαν σε έναν καναπέ, ο Χρόνος έγινε τόσο αργός και σύντομα μεγάλωσαν και σύντομα αρρώστησαν από άλλα συστήματα και σύντομα εξαφανίστηκαν από προσώπου Γης και σύντομα τους κατάπιε το σύστημα (που νόμιζαν ότι πηδούσαν) και σύντομα έγιναν καπνός και χάθηκαν άδοξα σαν μια μπάφα που εξαφανίζεται στον καθαρό Αέρα…\nΑλλά εγώ συνεχίζω να ρουφάω τζάμπα Prana, δεν έχω ακόμη αρρωστήσει από κάτι και κοντεύω να βγω στην σύνταξη. Δεν έχω αγοράσει ακόμη ούτε αντιβίωση, ούτε αντιφλεγμονώδες, ούτε παυσίπονο, ούτε αντιπυρετικό, ούτε μία ασπιρίνη… δεν καταναλώνω άχρηστα πράγματα και βλέπω με πολλά ερωτηματικά και με Πολύ Μεγάλη Καχυποψία την νέα «Αμερικανιά» που μάς ήρθε από τις ΗΠΑ σαν νέα μόδα τα Cannabis Shop ή τα Hemp Shop που λαμβάνεις τάχα την κανναβουριά σε ελεγχόμενη ιατρική μορφή πιστοποιημένη και εγκεκριμένη από τον Αμερικάνικο FDA … μέχρι στιγμής ο Αμερικάνικος Οργανισμός Υγείας Τροφίμων και Φαρμάκων, δεν μας επιτρέπει να φυτεύουμε στην αυλή μας, Ντομάτες, Πιπεριές, Μελιτζάνες, Μπάμιες, Κολοκυθάκια κι’ Αντράκλα (Γλιστρίδα)… αλλά μάς επιτρέπει να αγοράζουμε εισαγόμενη επιστημονικά πιστοποιημένη κάνναβη, διότι κάνει καλό στην Ψυχική μας Υγεία; […]\nΟι επιστημονίζοντες λοιπόν, θα συνεχίζουν τις μελέτες, για να προμοτάρουν – προπαγανδίσουν με επιστημονικοφανή τρόπο την χημική μαριχουάνα ως αβλαβή για τους σανοφάγους -άλλωστε κι ο σανός χορτάρι είναι- καθώς η χημική κάνναβης γίνονται ήδη το αλκοόλ του μέλλοντος, λογικό κι αναμενόμενο …μαστουρωμένους χρειάζεται η εξουσία και τα ιερατεία της.\nΤο να συζητάνε εν έτει 2019, οι επιστημονίζοντες αν η χημική μαριχουάνα κάνει ή δεν κάνει κακό, αν καταστρέφει ή όχι τα παιδιά και τους εφήβους … μια πλάκα την έχει !!! γιατί την ώρα που αυτοί βασανίζουν τα δύστυχα ποντίκια, (που καμία σχέση δεν έχουν με τον άνθρωπο κι άρα οι μελέτες τους είναι για τα σκουπίδια. Τα ποντίκια είναι όντα του υπονόμου και του σκοταδιού, ο άνθρωπος είναι πλάσμα του φωτός και του αέρα. Εχει τόση σχέση με τους υπονόμους όση …η πού@σα με την βούρτσα.\nΑλλά από το πολύ χορτάρι χάνεται και η ικανότητα Δ Ι Α Κ Ρ Ι Σ Η Σ και γίνονται όλα ίσια κι όμοια με όλα) εμείς, οι ΛΟΓΙΚΟΙ άνθρωποι ΓΝΩΡΙΖΟΥΜΕ ήδη τι ζημιά κάνει η χημική μαριχουάνα και δεν περιμένουμε τις μελέτες τους για να ζήσουμε ανάλογα !!!\nΑν όμως επιτραπεί να καλλιεργηθεί 2-3 φυτά ανά οικογένεια και να καταναλωθεί ως βιοχημικό φυτό τότε θα γινόταν πράξη το «νους υγιής εν σώματι υγιεί» …\nΑλλά ποιά Εξουσία μπορεί να θέλει δούλους με «νου υγιή»;\n*Η ΠΟΙΟΤΗΤΑ του φυτού της κάνναβης και οι προσμίξεις στην μαριχουάνα, είναι που καθορίζουν τα εργαστηριακά αποτελέσματα. Επίσης είναι άλλο προϊόν η χημική κάνναβη κι άλλο η βιοχημική κάνναβη κι έχουν εντελώς διαφορετικές ποιότητες, ιδιότητες κι αξία για την υγεία μας.\nTagged Mαριχουάνα βλαβερές συνέπειες κάναβις βλαβερές συνεπειες μαριχουάνας βλαβερές συνέπειες χασίς εγκέφαλος επιδράσεις χασίς επίδραση κάναβις επίδραση μαριχουάνας Κάναβις χασίες χρήση κάναβις χρήση μαριχουάνας χρήση χασίς


Ενοριακή ζωή - Άγιος Δημήτριος Πειραιώς: Ξημερώνει Χριστούγεννα με τον Παπαδιαμάντη ...\nΞημερώνει Χριστούγεννα. Η βελέντζα βαριά θερμαίνει όσο γίνεται τα παιδικά ονείρατά μας. Το τρίξιμο της πόρτας ακούστηκε απ τις τέσσερις. Ήταν η μάνα με το μαγκάλι. Τ ΄άφησε πλάι στο παράθυρο να σπάσει λίγο το κρύο του μικρού μας δωματίου. Τα κεφάλια μας χωμένα, ούτε που τολμάνε να συναντηθούν με την παγωμένη ατμόσφαιρα ...\n- Άσε με λίγο ακόμα καλέ μάνα!!! Βγάλανε γάλα τα πόδια μου χθες βράδυ με τα κάλαντα !!! Τέσσερα χωριά γυρίσαμε!!! Ρούγα για ρούγα δεν αφήσαμε ατραγούδιστη. Και αυτή όλο καλοσύνη και χαρά γιορτινή αρχίνισε να λέει μια ιστορία. Ακόμα θυμάμαι τον τρόπο της ... Για τον παπά Φραγκούλη έναν παπά νησιώτη που χρόνια πρίν με χιονοθύελλα και κύματα άγρια παραμονή Χριστουγέννων αψήφισε κινδύνους και τον χειμώνα τον βαρύ και πήρε την παπαδιά του και τον Σπύρο το παιδάκι του -12 χρονών σαν και σένα αγόρι μου!!!και άλλους αντρειωμένους δεκαπέντε νοματέους, την θειά το Μαλαμώ και τον Κυρ Αλεξανδρή τον ψάλτη .και πήγαν να λειτουργήσουν ένα εκκλησάκι του Χριστού πάνω σ ένα ψηλό κάστρο. -Και τα κατάφεραν και το λειτούργησαν την ημέρα της γιορτής του και ευχαρίστησαν τον Θεό !!! Σήκω και συ τώρα ακριβέ μου ..εσύ λίγα μέτρα έχεις να κάνεις ως την εκκλησιά. Άντε να πάρεις και συ τον μισθό σου !!! -Τι μισθό καλέ μάνα θα με πληρώσουν κιόλας ; -Αμή !!! και θα ναι διπλός ο μισθός σου άμα πάς και ακούσεις από τον Παπά μας το : Δεύτε ίδωμεν πιστοί , που εγεννήθη ο Χριστός... Άντε να τον δεις και συ εφέτος παληκάρι μου. Άντε και έρχομαι και γω ξωπίσω σας.\nΞημερώνει Χριστούγεννα και εγώ σε αυτήν την όντως άγια νύχτα τους, θυμάμαι και αποζητώ τον Κυρ Αλεξανδρή τον ψάλτη, τον περιθωριακό αυτόν εραστή του Παραδείσου. Tον γλυκύτατο και ταπεινό σαν τον Χριστό κοσμοκαλόγερο. Και ανεβαίνω με όλους τους περήφανους φτωχούς και ταλαιπωρημένους απ την ζωή ήρωές του στον Χριστό στο κάστρο .Κι ανάβω μαζί τους τα καντηλάκια να φωτιστούν οι παραπονεμένοι Άγιοι των τοίχων και του περίτεχνου τέμπλου. Και σιγοψιθυρίζω τις κατανυκτικές καταβασίες .Εκεί δίπλα του .\nΞημερώνει Χριστούγεννα. Ο Κυρ Αλέξανδρος με περιμένει και φέτος. Σε λίγο θα βρεθεί σε κάθε μικρό ξεχασμένο και αλειτούργητο για καιρό εκκλησάκι του βλογημένου τούτου τόπου. Και θα ψάλλει σαν την πρώτη του φορά τότε που ήτανε παιδί και στο Ιερό βρισκόταν ο Παπάς πατέρας του, ο Αδαμάντιος Εμμανουήλ, για το πιο ξένο και παράδοξο μυστήριο της Αγίας μας Πίστης. Και όσο ο Θεός θα με αξιώνει να ξημερώνομαι στην γέννησή Του, νύχτα βαθιά θα βγαίνω να συναντήσω τον αλαφροϊσκιωτο Άγιο των Γραμμάτων μας.


«Αξέχαστα παλιά λαϊκά» – Clevernews\n«Αξέχαστα παλιά λαϊκά»\nΟ Αντώνης Απέργης θα βρεθεί ξανά στη σκηνή του «Πέραν, το καφέ αμάν της πόλης» το βράδυ της Τρίτης, 6 Δεκεμβρίου, στις 22.00. Ο γνωστός βιρτουόζος της κιθάρας και συνθέτης μας προσκαλεί να αφεθούμε σε ένα μουσικό ταξίδι στο παρελθόν, ερμηνεύοντας με τη μοναδική τεχνική του τραγούδια που έχουν μείνει αξέχαστα στη μνήμη μας. Ξεχωριστές παρουσίες δίπλα του η Δέσποινα Αποστολίδου, μια τραγουδίστρια με ιδιαίτερες φωνητικές δυνατότητες, ο Λουκάς Μεταξάς στα κρουστά και ο Γιώργος Βεντουρής στο κοντραμπάσο.\nΟ Αντώνης Απέργης γεννήθηκε το 1963 στη Νίκαια του Πειραιά. Είναι συνθέτης και στιχουργός, παίζει κιθάρα, ούτι, κανονάκι και κοντραμπάσσο. Έχει συνεργαστεί με μερικά από τα μεγαλύτερα ονόματα του έντεχνου ελληνικού τραγουδιού. Ένας δίσκος με σόλο ούτι ήταν η πρώτη του δισκογραφική παρουσία. Στη συνέχεια συνεργάστηκε με τον Κώστα Παυλίδη στο Βγάλε φτερά και πέτα, όπου έγραψε τη μουσική και τους στίχους, όπως και στο Ποια γη και ποια πατρίδα. Ενορχήστρωσε δίσκους του Πέτρου Δουρδουμπάκη και της «Οπισθοδρομικής κομπανίας». Τα τελευταία χρόνια παρουσιάζει τη μουσική και τα τραγούδια του με το δικό του συγκρότημα. Στη δισκογραφία του ανήκουν ο Ίκαρος, με ορχηστρική μουσική, Το στεφάνι, με τη Σοφία Ασσυχίδου και Νύχτα με αστέρια, με τη Λιζέτα Καλημέρη και τον Κώστα Παυλίδη.\nΟ Λουκάς Μεταξάς γεννήθηκε στην Καλαμάτα, μεγάλωσε στην Αθήνα και μένει στη Θεσσαλονίκη. Έχει κάνει σπουδές κλασσικής μουσικής, αλλά η γνωριμία του με τον Ross Daly Και τον Χρίστο Τσιαμούλη τον οδήγησε στη μελέτη των τοπικών μουσικών παραδόσεων της Ελλάδας, της Μεσογείου και της Ανατολής. Είναι ιδρυτικό μέλος του μουσικού σχήματος «Λωξάντρα». Ως κρουστός –αλλά και παίζοντας κοντραμπάσο- έχει συνεργαστεί με καλλιτέχνες όπως η Δόμνα Σαμίου, ο Χρόνης Αηδονίδης, η Dilek Kots, ο Ross Daly, ο Χρίστος Τσιαμούλης κ.ά.\nΟ Γιώργος Βεντουρής γεννήθηκε και μεγάλωσε στην Πάρο. Σπούδασε κλασική κιθάρα με τον Αλέξανδρο Ζέρβα και τζαζ κιθάρα με τον Βασίλη Ρακόπουλο και τον Απόστολο Λεβεντόπουλο. Τα τελευταία χρόνια παρακολουθεί μαθήματα κοντραμπάσου με τον Βαγγέλη Ζωγράφο στο Δημοτικό Ωδείο Αμαρουσίου.\n«Πέραν, το καφέ αμάν της πόλης», Λεωφόρος Δεκελείας 20, Νέα Χαλκηδόνα, τηλ. 210-25.33.896\nΣχετικαHomeΑντώνης ΑπέργηςΔέσποινα ΑποστολίδουΘοδωρής ΘεοχαρόπουλοςΛουκάς ΜεταξάςΠέραν το καφέ αμάν της πόλης\nΗ Μυρτώ Βασιλείου και ο Κώστας Τσίρκας στο Σταυρό του Νότου Plus!\nΗ Μυρτώ Βασιλείου και ο Κώστας Τσίρκας επιστρέφουν στο γνώριμο στέκι του Σταυρού του Νότου για ένα...\n«The Love Boat»\nΈνα νέο Κρουαζιερό ξεκινά το ταξίδι του στους πιο σημαντικούς σταθμούς του ξένου μα και του εγχώριου...\nΟι Τακίμ καλούν τους φίλους τους… «για καλό σκοπό»!\nΦιλανθρωπική συναυλία με οικοδεσπότες τους Τακίμ και τους επίτιμους καλεσμένους τους. Σχόλια\nΠαντελής Θαλασσινός-Βασίλης Σκουλάς: Μια εμπειρία ψυχής και θύμησης, που μας καλούν όλους κι όλες να τη μοιραστούμε,...\nΟι «Rebetien» στο «Πέραν»!\nΟ Roy Ayers στο Gazarte!


37ο πανελλήνιο συνέδριο, Κεφαλλονιά, 6-9 Σεπτεμβρίου 2012\n24.0 x 17.0 cm, 389 σελ.\nΦορείς επιμέλειας: Δικηγορικός Σύλλογος Κεφαλληνίας || Ένωση Ελλήνων Δικονομολόγων\nΤο γενικό θέμα του συνεδρίου ήταν `Ζητήματα ασφαλιστικών μέτρων`, ένα θέμα που, λόγω της φύσεως της σχετικής διαδικασίας, διατηρεί αμείωτη την επικαιρότητα και το ενδιαφέρον του.\nΠροέδρου Ενώσεως Ελλήνων Δικονομολόγων κ. Βασιλείου Ρήγα, Αρεοπαγίτη ε.τ.\nΣεβασμιωτάτου Μητροπολίτη Κεφαλληνίας κ. Σπυρίδωνος\nΠεριφερειάρχη Ιονίων Νήσων κ. Σπύρου Σπύρου\nΑντιπεριφερειάρχη Κεφαλληνίας κ. Σωτηρίου Κουρή\nΔημάρχου Κεφαλλονιάς κ. Αλεξάνδρου Παρίση\nΠροέδρου Δικηγορικού Συλλόγου Αθηνών κ. Γιάννη Αδαμόπουλου\nΠροέδρου Δικηγορικού Συλλόγου Κεφαλληνίας κ. Παναγή Καππάτου\n9.50 Κήρυξη ενάρξεως των εργασιών του Συνεδρίου\n11.00 Προσωρινή διαταγή και ανάκληση των αποφάσεων ασφαλιστικών μέτρων\nη κ. Χαρούλα Απαλαγάκη, Kαθηγήτρια της Πολιτικής Δικονομίας στο Τμήμα Νομικής του Πανεπιστημίου Θεσσαλονίκης\n18.00 Ζητήματα από την εκτέλεση των αποφάσεων των ασφαλιστικών μέτρων\nΠΡΟΕΔΡΟΣ: ο κ. Γεώργιος Ορφανίδης, Καθηγητής της Πολιτικής Δικονομίας στο Τμήμα Νομικής του Πανεπιστημίου Αθηνών\nαπό τον Ομ. Καθηγητή της Πολιτικής Δικονομίας στο Τμήμα Νομικής του Πανεπιστημίου Αθηνών κ. Γεώργιο Νικολόπουλο\nΣτον παρόντα τόμο δημοσιεύονται τα πρακτικά του 37ου Πανελληνίου Συνεδρίου που διοργάνωσε η Ένωση Ελλήνων Δικονομολόγων σε συνεργασία...


Σε εξέλιξη βρίσκεται η διαδικασία απογραφής των εμπορικών επιχειρήσεων της χώρας στο Γενικό Εμπορικό Μητρώο (Γ.Ε.ΜΗ.). Ήδη –όπως τονίζεται στην ανακοίνωση του υπουργείου Ανάπτυξης, Ανταγωνιστικότητας, Υποδομών, Μεταφορών και Δικτύων- έχουν ολοκληρώσει την απογραφή τους είτε μέσω του διαδικτύου (αυτοαπογραφή) είτε μέσω των Υπηρεσιών Γ.Ε.ΜΗ. (απογραφή) πάνω από 65.000 εταιρίες (ομόρρυθμες, ετερόρρυθμες, περιορισμένης ευθύνης και ανώνυμες).\nΜε την ίδια ανακοίνωση υπενθυμίζεται ότι με την Κ1-1798/2012, οι προθεσμίες υποβολής για τις ΑΕ, τις ΕΠΕ, τις ΟΕ και τις ΕΕ, έχουν ορισθεί ως εξής:\n-Μέχρι την 3η Νοεμβρίου 2012 για τους υπόχρεους που ο Α.Φ.Μ. τους λήγει στο 2.\nΥπενθυμίζεται ότι προβλέπεται πρόστιμο τουλάχιστον 600 ευρώ για την παράλειψη εγγραφής εντός των προθεσμιών.\nΣτην ανακοίνωσή του το υπουργείο ενημερώνει επίσης ότι έχει ξεκινήσει ήδη η διαδικασία απογραφής των αστικών συνεταιρισμών και των υποκαταστημάτων ή πρακτορείων εταιριών της αλλοδαπής.\n- Στο διαδικτυακό τόπο του Γ.Ε.ΜΗ. (www.businessportal.gr)\n-Στην ιστοσελίδα της Γενικής Γραμματείας Εμπορίου (www.gge.gov.gr)\n-Στην ιστοσελίδα του ΕΒΕΘ (www.ebeth.gr)


Ιστορία – ΑΣΠΡΙΑΔΗΣ ΝΕΟΦΥΤΟΣ\nΒατερλώ: Γιατί θα πρέπει να θυμόμαστε αυτή τη μάχη\nΔημοσιεύθηκε την 25 Ιον. 2015 4 Αυγ. 2016 από N. Aspriadis\nτου Ασπριάδη Νεόφυτου 200 Χρόνια έκλεισαν την περασμένη Πέμπτη από τη μάχη του Βατερλώ. Η μάχη αυτή αποτέλεσε το τέλος της Ναπολεόντειας περιόδου αλλά και την αρχή μιας σειράς αλλαγών στην Ευρωπαϊκή ήπειρο. Από τότε, διάφοροι μύθοι και αλήθειες καλύπτουν την αινιγματική προσωπικότητα του Ναπολέοντα, ενώ υπάρχει και μία μεγάλη αμφισβήτηση για το κατά πόσο … Συνεχίστε να διαβάζετε Βατερλώ: Γιατί θα πρέπει να θυμόμαστε αυτή τη μάχη.\nPosted in ΑναλύσειςΜε ετικέτα Άποψη,Ευρώπη,ΙστορίαΣχολιάστε


ΗΠΑ: Μακελειό σε γραφεία εφημερίδας -Τουλάχιστον 4 νεκροί | Νέα Πρωινή\nΗΠΑ: Μακελειό σε γραφεία εφημερίδας -Τουλάχιστον 4 νεκροί\nΑιματηρή επίθεση σημειώθηκε στα γραφεία εφημερίδας στο Μέριλαντ των ΗΠΑ, όταν άγνωστος εισέβαλε στο χώρο και άνοιξε πυρ αδιακρίτως.\nΜέχρι στιγμής, σύμφωνα με διεθνή μέσα ενημέρωσης υπάρχουν, τέσσερις νεκροί και 20 τραυματίες, ενώ τα κίνητρα του δράστη παραμένουν άγνωστα.\nΗ επίθεση σημειώθηκε στην ε αίθουσα σύνταξης της εφημερίδας Capital Gazzete στην Αννάπολις, όπως ανέφερε ένας δημοσιογράφος της εφημερίδας.\nΗ αστυνομία της Βαλτιμόρης ανακοίνωσε ότι δυνάμεις της έχουν αναπτυχθεί στο σημείο. Όπως ανακοίνωσε το γραφείο του σερίφη, έχει συλληφθεί ένας ύποπτος, χωρίς να δώσει περισσότερες λεπτομέρειες για την ταυτότητά του.\n— Anne Arundel Police (@AACOPD) 28 Ιουνίου 2018\nΟ εκπρόσωπος της αστυνομίας της κομητείας Anne Arundel, Ryan Frashure, δήλωσε ότι οι αστυνομικές δυνάμεις κάνουν το καλύτερο δυνατό για να κρατήσουν ασφαλής τους ανθρώπους. «Προσπαθούμε για όσο το δυνατό λιγότερα θύματα. Εκκενώνουμε το κτίριο, προκειμένου να διασφαλίσουμε ότι ο κόσμος είναι καλά»\n«Υπάρχουν ένα σωρό λόγοι που μπορεί να οδήγησαν σε αυτό. Επίσης, υπάρχουν και άλλα σημαντικά σημεία που πρέπει να ερευνήσουμε. Αν υπάρχουν άλλοι ένοπλοι, μπορεί να είναι παραπάνω από ένας, αν υπάρχουν βόμβες ή κάτι τέτοιο» πρόσθεσε.\nLive εικόνα από τον τόπο της επίθεσης:\nΗ Capital Gazette είναι μία από τις πιο παλιές εφημερίδες της περιοχής και βρίσκεται υπό την ιδιοκτησία της Baltimore Sun.\nPrevious article Oμόφωνα αθώοι Ηριάννα και Περικλής\nNext article Presiden Trump thanking Justice Kennedy for his many years of service


ΖΕΥΣ ΕΛΑΥΝΩΝ : Για αποστολή Ειδικών Δυνάμεων στο Μάλι ετοιμάζεται η Ελλάδα\nΣΧΟΛΙΟ ΙΣΤΟΛΟΓΙΟΥ : Χε χε το είπαμε και έγινε.!! Όταν λέγαμε ΕΔΩ ότι κλαίμε γονατιστοί για να πάμε χθές.! Γράφαμε τότε και τι θα κερδίσει η χώρα μας από τη συμμετοχή της στο Μάλι:\n* Δόγμα μεσαίας ταξιαρχίας είναι Ταξιαρχίες με τροχοφόρα μέσα που καλύπτουν μεγάλες αποστάσεις μέσα στη μέρα. Σαν αυτές που πήγαν στο Κόσσοβο. Λέμε ναι στο να στείλουμε ΕΔ στο Μάλι και για άλλους 3 λόγους . 1. Πολύτιμες εμπειρίες 2. Εμβάθυνση της συνεργασίας με Παρίσι 3. Μεγαλύτερη κατανόηση των εξελίξεων στις χώρες του Sahel. Πάμε Μάλι;;; Έτοιμος είμαι...\nΠως άλλοι θα πολεμήσουνε για εμάς εάν εμείς δεν πολεμάμε για αυτούς; Επίσης, αν δεν είμαστε στο τραπέζι των αποφάσεων άλλοι θα αποφασίζουν για εμάς. Επιτέλους η χώρα μας είναι ενεργή στα γεωστρατηγικά σχέδια της περιοχής και ενεργή σε επιχειρήσεις στο εξωτερικό. Μόνο έτσι θα παίξουμε σημαντικό ρόλο στο τραπέζι της πολιτικής για ένα καλύτερο αύριο. Ούτως ή άλλως Μαχητές ΙΣΙΣ θα αντιμετωπίσουμε κι εδώ αργά ή γρήγορα κι όποιος δεν το βλέπει είναι Βλάξ. Οπότε χρειαζόμαστε άμεσα πρακτική εξάσκηση και εμπειρία. Μόνο καλό θα κάνουν αυτές οι κινήσεις.\nΌπου και όποτε να ξεπαστρέψουν ισλαμοτζιχάντια, καλό θα είναι...\n23 Νοεμβρίου 2020 - 7:22 μ.μ.


Ayia napa tv, Telenapa, Napatv 14 ΓΑΛΑΖΙΕΣ ΣΗΜΑΙΕΣ\n14 ΓΑΛΑΖΙΕΣ ΣΗΜΑΙΕΣ\nΠΡΩΤΕΥΣΕ ΚΑΙ ΦΕΤΟΣ ΣΤΙΣ ΓΑΛΑΖΙΕΣ ΣΗΜΑΙΕΣ Ο ΔΗΜΟΣ ΑΓΙΑΣ ΝΑΠΑΣ\nΜε 14 Γαλάζιες Σημαίες στο ενεργητικό του ο Δήμος Αγίας Νάπας κατετάγη πρώτος παγκύπρια και στη φετινή Τελετή Απονομής των Γαλάζιων Σημαίων, ως ο Δήμος με τις πιο πολλές βραβευμένες παραλίες.\nH τελετή πραγματοποιήθηκε σήμερα Πέμπτη 31 Μαϊου στα Δημοτικά Μπάνια στην Κάτω Πάφο και την διοργάνωσαν ο Δήμος Πάφου σε συνεργασία με τον Εθνικό Κριτή και τον Οργανισμό CYMEPA.\nΤη διάκριση πήραν οι παραλίες, «Κόννος», «Λιμνάρα», «΄Αμμος του Καμπούρη», «Γλυκύ Νερό», «Πανταχού», «Λούκκος του Μάντη», «Κατσαρκά», «Περνέρα», «Βαθκειά Γωνιά», «Νησί», «Nissi Bay», «Λάντα», «Μακρόνησος» και «Αγία Θέκλα».\nΤις σημαίες παρέλαβε από τον Υπουργό Υπουργός Γεωργίας, Αγροτικής Ανάπτυξης και Περιβάλλοντος κ. Κώστα Καδή εκ μέρους του Δημάρχου κ. Γιάννη Καρούσου, ο επιθεωρητής παραλιών του Δήμου κ. Δημήτρης Πατέρας.\nΣτον χαιρετισμό του ο κ. Καδής τόνισε πως η Γαλάζια Σημαία είναι ένας διεθνής θεσμός και αποτελεί το πλέον αναγνωρίσιμο οικολογικό σύμβολο ποιότητας στον κόσμο που επιβραβεύει τις οργανωμένες ακτές και απονέμεται με αυστηρά κριτήρια.\nΜέσα από τον θεσμό αυτό πρόσθεσε, πρωτεργάτης του οποίου είναι ο οργανισμό CYMEPA με στενό συνεργάτη το Τμήμα Περιβάλλοντος, βραβεύονται παραλίες, οι οποίες επιτυγχάνουν υψηλούς ποιοτικούς περιβαλλοντικούς στόχους. Απαραίτητη προϋπόθεση ανέφερε, για την βράβευση μίας ακτής με τη «Γαλάζια Σημαία» είναι η εξαιρετική ποιότητα των υδάτων σε αυτήν.\nΣτην τελετή παρέστησαν επίσης Βουλευτές της Επαρχίας Πάφου, Δήμαρχοι και άλλοι επίσημοι καθώς και οι εκπρόσωποι των 63 βραβευθέντων παραλιών.


6 αντιγηραντικές τροφές για γυναίκες άνω των 40\nfitness - διατροφη από Ιόλη Πολύζου | 12 Απρ 2019\nΤα 40 μπορεί να είναι τα καλύτερα –άντα, ωστόσο είναι η ηλικία που παρατηρούμε τις περισσότερες αλλαγές στο σώμα μας. Λίγη χαλάρωση και μερικές ρυτίδες κάνουν έντονη την παρουσία τους για να μας θυμίζουν ότι ο χρόνος δεν κάνει εξαιρέσεις. Αυτό, όμως, δεν σημαίνει ότι δεν μπορούμε να τον «πολεμήσουμε» με φυσικό τρόπο και σωστή διατροφή θωρακίζοντας,έτσι, όχι μόνο την εμφάνιση, αλλά και την υγεία μας. Αυτές οι 6 αντιγηραντικές τροφές είναι ο καλύτερός μας σύμμαχος!\nOι κόκκινες πιπεριές, εκτός του ότι έχουν υψηλή περιεκτικότητα σε βιταμίνη C που βοηθάει στην παραγωγή κολλαγόνου, περιέχουν και ισχυρά αντιοξειδωτικά που ονομάζονται καροτενοειδή. Πρόκειται για φυτικές χρωστικές ουσίες που έχουν αντιφλεγμονώδεις ιδιότητες και προστατεύουν το δέρμα από τον ήλιο, τη ρύπανση και τις τοξίνες του περιβάλλοντος.\nΠώς να τις συνδυάσετε\nΕκτός από την παραδοσιακή τους χρήση στις σαλάτες, μπορείτε να κόψετε τις πιπεριές σε λωρίδες και να τις βουτήξετε σε ντιπ από χούμους.\nΗ παπάγια έχει χαρακτηριστεί ως superfood και όχι άδικα. Ενισχύει το ανοσοποιητικό σύστημα και είναι πλούσια τροφή σε αντιοξειδωτικά, βιταμίνες και ανόργανα συστατικά που βοηθούν στην βελτίωση της ελαστικότητας του δέρματος και στην ελαχιστοποίηση της εμφάνισης λεπτών γραμμών και ρυτίδων. Περιέχει βιταμίνες Α, Β, C, E και Κ, ασβέστιο, κάλιο, μαγνήσιο και φώσφορο. Επιπλέον, έχει επίσης ένα ένζυμο που ονομάζεται παπαινη το οποίο καθυστερεί τα σημάδια της γήρανσης.\nΚόψτε την παπάγια σε μικρά κομμάτια και ρίξτε λίγο χυμό από lime. Μπορείτε επίσης να φτιάξετε χυμό από παπάγια για να ξεκινήσετε την ημέρα σας με ενέργεια.\nOι γλυκοπατάτες περιέχουν ένα αντιοξειδωτικό που ονομάζεται βήτα-καροτίνη – εκεί οφείλεται και το χρώμα τους- το οποίο μετατρέπεται σε βιταμίνη Α., η οποία βοηθάει στην αποκατάσταση της ελαστικότητας του δέρματος. Επιπλέον, οι γλυκοπατάτες έχουν υψηλή περιεκτικότητα σε βιταμίνες C και Ε που χαρίζουν στο δέρμα ελαστικότητα και φωτεινότητα. Περιέχουν, όμως, και σίδηρο που συμβάλλει στην ομαλή παραγωγή ερυθρών και λευκών αιμοσφαιρίων και προστατεύει το ανοσοποιητικό σύστημα.\nKόψτε τις γλυκοπατάτες σε μικρά κυβάκια, ψήστε τις στο φούρνο με λίγο ελαιόλαδο και απολαύστε τις με διάφορα ψητά λαχανικά.\nΠολλά είναι τα οφέλη από την κατανάλωση σπανακιού καθώς όχι μόνο θωρακίζει την υγεία, αλλά συμβάλλει και στην διατήρηση της ελαστικότητας του δέρματος. Η κατανάλωσή του ρυθμίζει την αρτηριακή πίεση, οξυγονώνει τον οργανισμό και βοηθάει στην ομαλή λειτουργία του εντέρου. Είναι πλούσιο σε μαγνήσιο, βιταμίνες A και C που ενισχύουν την παραγωγή κολλαγόνου που κάνει το δέρμα απαλό και σφριγηλό.\nΤο σπανάκι μπορεί να καταναλωθεί ωμό μέσα σε σαλάτες ή βρασμένο με την συνοδεία αραβικής πίτας σαν σνακ.\nΟι ξηροί καρποί όπως τα καρύδια και ιδιαίτερα τα αμύγδαλα είναι πλούσια σε βιταμίνη Ε, η οποία βοηθάει στην αποκατάσταση του ιστού του δέρματος και το προστατεύει από τις υπεριώδεις ακτίνες του ήλιου. Συγκεκριμένα τα καρύδια περιέχουν ωμέγα-3 λιπαρά οξέα που συμβάλλουν εξίσου στην ενίσχυση των μεμβρανών των κυττάρων του δέρματος και το βοηθούν να διατηρήσει την λάμψη του.\nΠώς να τους συνδυάσετε\nΕκτός από το να καταναλώσετε σκέτους τους ξηρούς καρπούς, προσθέστε τους στην φρουτοσαλάτα ή το γιαούρτι, μαζί με μία κουταλιά μέλι.\nΤο αβοκάντο μπορείτε να το καταναλώσετε σκέτο σαν φρούτο, αφού αφαιρέσετε την φλούδα. Αν ωστόσο σας ενοχλεί η υφή του, κόψτε το σε μικρά κυβάκια, προσθέστε το στην σαλάτα και ρίξτε πολύ λεμόνι.\nTags: Διατροφή, Έξυπνα tips, Πρόσωπο, Σώμα


Ο Steve Jobs παρουσίασε το iTunes 10, και το ενσωματωμένο κοινωνικό δίκτυο Ping!\nΟ Steve Jobs παρουσίασε το iTunes 10, τη νέα έκδοση του iTunes, η οποία διαθέτει νέο λογότυπο, αρκετά νέα χαρακτηριστικά και το δικό του ενσωματωμένο κοινωνικό δίκτυο με όνομα "Ping". Ο CEO της Apple δήλωσε χαρακτηριστικά ότι "το Facebook συναντά το Twitter για τη μουσική".\nΜε το Ping ο χρήστης θα μπορεί να ακολουθεί άλλους χρήστες, όπως γίνεται στο Twitter. Μπορείτε να ακολουθείτε καλλιτέχνες ή τους φίλους σας για να μαθαίνετε τις τελευταίες δραστηριότητες τους, π.χ. τι μουσική ακούνε ή εάν σχεδιάζουν κάποια συναυλία κλπ. Το περιβάλλον διαθέτει ροή ειδήσεων, 17000+ προγραμματισμένες συναυλίες, προσωπικό chart με τραγούδια και αλμπουμ και είναι διαθέσιμο σε όλους τους 160 εκατομμύρια χρήστες του iTunes! Είναι διαθέσιμο σε όλες τις εκδόσεις του iTunes, τόσο για desktop όσο και για iPhone, iPad και iPod Touch.\nΑκόμη, ο Jobs ανακοίνωσε μερικά στατιστικά στοιχεία σχετικά με το iTunes. Περισσότερα από 11.7 δισεκατομμύρια τραγούδια, 450 εκατομμύρια τηλεοπτικά επεισόδια και 100 εκατομμύρια ταινίες έχουν πωληθεί μέσω της υπηρεσίας της Apple, μαζί με 35 εκατομμύρια eBooks από το iBooks Store!\nΤο iTunes 10 είναι διαθέσιμο από σήμερα, αλλά σε περίπτωση που θέλετε να κάνετε jailbreak τις iOS συσκευές σας καλό θα ήταν να περιμένετε.


Manjaro εξαφάνιση μπάρας εργασίας(ταμπλό) | os.arena Forum\nΏρα: 22.02.2020, 22:23\n› Manjaro εξαφάνιση μπάρας εργασίας(ταμπλό)\nManjaro εξαφάνιση μπάρας εργασίας(ταμπλό)\n[SIZE=13px]Καλημέρα και καλή εβδομάδα.:)\n[SIZE=13px]Πριν από 3 μέρες εγκατέστησα το Manjaro και χθες ξαφνικά εξαφανίστηκε η μπάρα εργασίας (ταμπλό)!. Αναγκάστηκα έτσι να κλείσω τον η/υ με την εντολή shutdown από το τερματικό! Το έχει ξανακάνει πριν από ένα μήνα και αναγκάστηκα να το απεγκαταστήσω διότι το είχε ξανακάνει και μετά από επανεκκίνηση, αλλά αυτή τη φορά, επειδή μου αρέσει το Manjaro, το έχω dual boot με Mint Cinnamon, είπα να το παλέψω, θα βρεθεί λύση!\n[SIZE=13px]Σήμερα μετά από 2 ώρες ξανά εξαφανίστηκε!\n[SIZE=13px]Έχει βρεθεί λύση σε αυτό το bug?\n[SIZE=13px]Σας ευχαριστώ πολύ :)\nΜπορείς να εμφανίσεις το πάνελ και πάλι με την εντολή xfce4-panel από το τερματικό.\nΔοκίμασε να εγκαταστήσεις όλες τις ttf γραμματοσειρές από τα επίσημα αποθετήρια.\nΆνοιξε τον package manager που έχεις (pamac ή octopi) βάλε στο πεδίο αναζήτησης ttf τικάρισε και εγκατέστησε όλες τις ttf γραμματοσειρές. Κάνε reboot και κοίτα να δεις αν ξαναεμφανιστεί.\nΦίλε μου διαπίστωσα το εξής: Αφού έκανα επανεκκίνηση και η μπάρα ήταν στη θέση της, μπήκα σε πάρα πολλούς ιστότοπους χωρίς κανένα πρόβλημα με την μπάρα στη θέση της. Το παράξενο ήταν, όταν μπήκα πάλι εδώ στο φόρουμ για να δω για απάντηση, εξαφανίστηκε η μπάρα! Έκανα πάλι επανεκκίνηση, ξαναμπήκα και πάλι για κάμποση ώρα σε πολλούς ιστότοπους αλλά και πάλι στο φόρουμ αυτό η μπάρα εξαφανίστηκε!!! Το δοκίμασα και άλλες 2 φορές με το ίδιο αποτέλεσμα!\nΣτο Mint Cinnamon ποτέ δεν είχα πρόβλημα!\nθα κάνω αυτό που μου είπες και θα σου πω. Αυτά στα γράφω από το Mint που δεν έχω πρόβλημα.\nΦίλε kouros17 εδώ και αρκετή ώρα δεν ξανά παρουσίασε πρόβλημα και η μπάρα είναι στη θέση της σε όλους τους ιστότοπους.\nΚαλού κακού έκανα εγκατάσταση και τις ttf γραμματοσειρές που είπες.\nΤο είχα αντιμετωπίσει και εγώ το πρόβλημα στο παρελθόν. Τελικά ψάχνοντας διαπίστωσα ότι το αντιμετώπιζαν και αρκετοί άλλοι και ότι προκαλείται όταν επισκέπτεσαι κάποιο site για το οποίο λείπουν οι γραμματοσειρές που χρησιμοποιεί το συγκεκριμένο site. Κυρίως site "ιδιαίτερων" γλωσσών όπως η κινέζικη η ελληνική, κλπ. Προσωπικά αντιμετώπιζα το πρόβλημα όταν επισκεπτόμουν αυτό εδώ το site του osarena και ειδικά το forum του!\nΗ λύση που προτείνεται είναι η εγκατάσταση είτε της μιας γραμματοσειράς είτε της άλλης, σε άλλους λειτουργεί η μία σε άλλους η άλλη κλπ, σε μένα όμως καμία (συνέχιζα να έχω κρασαρίσματα όταν ερχόμουν εδώ στο osarena forum) ώσπου κάποιος κάπου πρότεινe την εγκατάσταση όλων των ttf γραμματοσειρών. Το έκανα και από τότε (πάνω από χρόνο) δεν αντιμετώπισα ποτέ ξανά το συγκεκριμένο πρόβλημα. :)\nΟπότε αφού αντιμετώπισες κι εσύ το ίδιο πρόβλημα με το φόρουμ στο παρελθόν, πάλι καλά...ησύχασα:)\n'Οταν έκανα μαθήματα HTML, ήξερα πως μπορούν να υπάρχουν κάποιες ιδιαιτερότητες με τις γραμματοσειρές που χρησιμοποιεί κάποιος για τον ιστότοπό του.\nΤο ψιλοκατάλαβα όταν αντιμετώπισα αυτό το πρόβλημα με το φόρουμ, δεν είπα τίποτε μήπως κατάλαβα λάθος, αλλά πάλι καλά που εσύ μου το επιβεβαίωσες:)\nΚάτι άλλο...επειδή χρησιμοποιώ και το Mint σε dual boot, αν το έχεις δουλέψει κι εσύ, ποιο πιστεύεις ότι είναι ποιο ελαφρύ, κάποια έκδοση του Mint πχ το xfce ή το Manjaro xfce;\nΣτις αρχές είχα δοκιμάσει ubuntu και ubuntu-based διανομές, είχα το linux-mint για αρκετό καιρό ως βασική διανομή στο σύστημά μου, δεν είχα κάποιο ιδιαίτερο πρόβλημα με αυτό, αλλά συνεχίζοντας να δοκιμάζω διανομές δοκίμασα arch και arch-based διανομές (antergos, manjaro, κλπ) και ήταν αυτό ακριβώς που ζητούσα. Κατέληξα σε manjaro και μου φαίνεται πλέον πολύ δύσκολο να αλλάξω. Και αν αλλάξω ή arch θα είναι, η κάποια διανομή που να βασίζεται σε αυτό. :)\nΣημασία έχει να διαπιστώσει κάποιος για τον εαυτό του τι του ταιριάζει περισσότερο, αφού όμως πρώτα το έχει ψάξει λίγο. Έχοντας σε dual-boot και τις δύο διανομές είναι ο καλύτερος τρόπος νομίζω να δεις τι σου ταιριάζει περισσότερο.\nΌσο για το πιο είναι πιο ελαφρύ ανάμεσα στα δύο ακόμα και αν υπάρχουν διαφορές, αυτές θα είναι μικρές, δεδομένου ότι αυτό εξαρτάται κυρίως από το "περιβάλλον επιφάνειας εργασίας" που χρησιμοποιεί μια διανομή (xfce, kde, κλπ).\nΜία πλήρης και αγαπημένη (φυσικά) παρουσίαση της manjaro είναι εδώ:\nΣε ευχαριστώ πολύ, θα κρατήσω στο λάπτοπ και το Mint και Manjaro και με το χρόνο θα καταλάβω τα συν και πλην κάθε διανομής!\nΈνα τελευταίο: στο desktop υπολογιστή έχω dual boot τα windows 7 που δυστυχώς τα χρειάζομαι (ευτυχώς σπάνια!) και τo Mint Cinnamon.\nΘέλω να αντικαταστήσω το Mint με το Manjaro, επειδή και πιο πολύ μου αρέσει, αλλά κι επειδή χρησιμοποιώ πιο συχνά το λάπτοπ έχοντας ήδη το Mint.\nΕίναι εύκολο ή ας το ξεχάσω καλύτερα;!\nΓια να σε βοηθήσω, στη διαδικασία εγκατάστασης υπάρχει η επιλογή "αντικατάσταση μιας κατάτμησης" κι επιλέγω το Linux Mint.\nTo "swap" όμως παραμένει ως Linux Mint! Πρέπει να αντικατασταθεί και το swap κι αν πως; αν όχι, προχωρώντας, η εγκατάσταση θα είναι επιτυχής;\nΠροσπάθησα να επισυνάψω στιγμιότυπο οθόνης αλλά βγάζει πρόβλημα και δεν γίνεται!\nΕνώ έχω δοκιμάσει πάρα πολλές διανομές πριν καταλήξω στην manjaro, εντούτοις ποτέ δεν έκανα dual-boot εγκατάσταση. Θέλω να υπάρχει μόνο ένα λειτουργικό στο σύστημά μου (είναι ένα από τα ψυχολογικά που έχω) και χρησιμοποιώ το virtualbox για δοκιμή άλλων διανομών.\nΑφού όμως έχεις σε dual-boot windows και mint θα ξέρεις περίπου ποια είναι η διαδικασία και αν είναι επίπονη ή όχι. Αν ανοίξεις ένα καινούριο thread εδώ στο φόρουμ όλο και κάποιος θα βρεθεί να σου απαντήσει.\nΑν ξέρεις έστω και λίγα αγγλικά μπορείς φυσικά να ρωτήσεις στο φόρουμ της manjaro (https://forum.manjaro.org/), ένα από τα πιο ενεργά, φιλικά και βοηθητικά φόρουμ που υπάρχουν, ενώ κάποιοι οδηγοί βρίσκονται στα παρακάτω link. :)\nManjaro Deppin giorgos.f 0 1.285 14.12.2016 01:29\nManjaro Cinnamon nith1717 2 1.500 03.09.2016 00:20\nΑντικατάσταση Mint με Manjaro σε dual boot με Windows 7 nith1717 2 1.402 26.08.2016 09:37\nManjaro. Δεν ξεκινά το λειτουργικό καθόλου Πράος 9 2.528 19.08.2015 21:21


«Και τι δεν κάνατα για να με θάψετε, όμως ξεχάσατε πως ήμουν σπόρος…» | ΚΟΕ - Οργανώσεις Θεσσαλίας\n«Και τι δεν κάνατα για να με θάψετε, όμως ξεχάσατε πως ήμουν σπόρος…»\nΣπουδάζουμε για ένα πτυχίο χωρίς αξία, ψάχνουμε δουλειά αφού οι γονείς μας δεν έχουν να πληρώσουν, ζούμε στους «Ναούς της γνώσης» (βλ. πανεπιστήμια) που σε λίγο δε θα έχουν ρεύμα και θα μας χρεώνουν τα βιβλία, στις λίστες των ανέργων είμαστε οι μισοί, κάνουμε όνειρα «εκτός Ελλάδας», θυμώνουμε με την κατάντια της χώρας μας. Είμαστε οι περισσότεροι. Φωνάξαμε Ουστ! στις πλατείες, «τιμήσαμε» με μούντζες τους υπηρέτες της Τρόικα στις παρελάσεις, ψηφίσαμε ΣΥΡΙΖΑ για να σταματήσουμε την καταστροφή, διαλέξαμε αξιοπρέπεια και ελπίδα, αναζητάμε διέξοδο.\nΔε θα σταματήσουν. Η τρόικα Νδ-Πασοκ-Δημαρ ξεπουλά τα πάντα και είναι αποφασισμένη. Από τις δημόσιες επιχειρήσεις μέχρι λιμάνια και νησιά. Η Ελλάδα θυμίζει κατεχόμενη χώρα. Η Βουλή εκτελεί διαταγές των δανειστών και το χρέος ξεζουμίζει την κοινωνία. Φτώχεια. Να μη σταματήσουμε. Μέχρι να τους διώξουμε από τη χώρα. Να μπουν φυλακή όσοι έμαθαν να πλουτίζουν από τις μίζες και τη διαφθορά. Ένα σύστημα για πέταμα, με στήριγμα του τα ΜΑΤ, τα ψέμματα των ΜΜΕ και τους ταγματασφαλίτες νταβατζήδες της Χρυσής Αυγής.\nΉ εμείς ή αυτοί. Σ’ αυτή τη μεγάλη σύγκρουση, ή θα νικήσει η κοινωνία και θα σωθεί η χώρα ή θα ζήσουμε πολύ χειρότερα. Δεν υπάρχει πια το «να σώσω την πάρτη μου», το «κάπως θα τη γλυτώσω», το «κάτσε να δούμε που θα πάει». Όσοι δε μπορούμε άλλο μ’ αυτό το χάλι, να ενωθούμε: Κόμματα, οργανώσεις, φορείς, σωματεία, επιτροπές, σύλλογοι, πρωτοβουλίες, όλοι μαζί να φτιάξουμε μια δύναμη αντιπολίτευσης, αντίστασης και διεξόδου. Αυτό θέλουμε, αυτό χρειάζεται. Μόνο έτσι μπορούμε, όχι μόνο να διώξουμε αυτούς που τώρα κυβερνούν, αλλά και ν’ αλλάξουμε τη χώρα, να τ’ αλλάξουμε όλα.\nΜπορούμε; Δεν υπάρχουν μονόδρομοι. Στη Λατινική Αμερική, μεγάλα κινήματα στηρίζουν φιλολαϊκές κυβερνήσεις. Στην Ευρώπη, εκατομμύρια εργαζόμενοι αγωνίζονται με απεργίες και διαδηλώσεις. Στις ΗΠΑ, χιλιάδες άνθρωποι κατασκήνωσαν έξω από τη wall street, την καρδιά του καπιταλισμού. Στις αραβικές χώρες, με μαχητικές εξεγέρσεις έδιωξαν ανελεύθερα καθεστώτα δεκαετιών. Η εικόνα του κόσμου δεν είναι μονάχα η δυστυχία και η μοιρολατρεία. Είναι και οι αγώνες, οι εξεγέρσεις, οι ανατροπές, οι επαναστάσεις. Όσο κι αν θέλουν να το κρύψουν.\nΚι εδώ μπορούμε. Το ξέρουν και μάς φοβούνται, γι΄αυτό όλο το σύστημα χτυπά τον ΣΥΡΙΖΑ. Γιατί έχει στόχο τη Δημοκρατία κόντρα στην τροϊκανή Χούντα. Γιατί παλεύει για μια Ελλάδα που θα παράγει και θα ζει, που δε θα εισάγει τα πάντα, που θα χτιστεί αλλιώς και δε θα χρεοκοπεί μέρα-μέρα. Γιατί υπερασπίζεται πως μπορούμε να προχωρήσουμε χωρίς αυτούς. Γιατί δεν αναγνωρίζει κανένα νόμο που σπρώχνει το λαό στη φτώχεια. Γιατί παλεύει για την εθνική ανεξαρτησία ενάντια στις διαταγές των ευρωπαίων ισχυρών, της Μέρκελ, του ΔΝΤ, των τραπεζών. Γιατί λέει ξεκάθαρα πως χωρίς όλους εμάς τίποτα απ΄όλα αυτά δε θα γίνει.\nΟ ΣΥΡΙΖΑ δεν είναι ένα κόμμα όπως όλα. Δεν είναι κάποιοι πολιτικοί που ίσως τα λένε καλύτερα. Δεν είναι δηλώσεις στα κανάλια και καλά ποσοστά στις εκλογές. Δεν είναι μια επόμενη κυβέρνηση που εύκολα θα μας βγάλει από την κρίση. Ο ΣΥΡΙΖΑ είμαστε όλοι όσοι αποφασίζουμε να προχωρήσουμε διαφορετικά. Με οργάνωση και αλληλεγγύη. Παίρνουμε θέση, συμμετέχουμε σε μια δύσκολη προσπάθεια για τη σωτηρία της χώρας και της ζωής μας. Αυτή είναι και η μοναδική μας δύναμη.\nΕίμαστε φοιτητές, νέοι επιστήμονες. Κι αν είμαστε άχρηστοι για μια χώρα που διαλύεται, να γίνουμε χρήσιμοι σε μια διαφορετική πορεία κομμάτι της κοινωνίας που ασφυκτιά. Και να αμφισβητήσουμε. Τεχνολογίες που προοδεύουν για κοινωνίες που εξαθλιώνονται. Δίκαιο σε μια χώρα που κάνανε το Σύνταγμα κωλόχαρτο και οι φυλακές γεμίζουν φτωχούς. Ιατρική την ώρα που τα νοσοκομεία δεν έχουν γάζες και φάρμακα. Ιστορία, όταν η παιδεία διαλύεται και οι κλέφτες αδειάζουν τα μουσεία. Οικονομία, όταν ο καπιταλισμός και η κρίση του καταρρέει στα κεφάλια μας. Ψυχολογία όταν οι αυτοκτονίες αυξάνονται. Για όλα αυτά θα μιλήσουμε μέσα στα αμφιθέατρα.\nΔιεκδικούμε έναν διαφορετικό κόσμο. Χωρίς αδικία, με τους πολλούς στο προσκήνιο, με πραγματική δημοκρατία και συμμετοχή. Με κυβερνήσεις που θα υπηρετούν το λαό και όχι τους νόμους της αγοράς. Με χώρες ανεξάρτητες που θα στέκονται στα πόδια τους και με λαούς περήφανους. Με κοινωνίες που δε θα μοιάζουν με ζούγκλα. Με το εμείς δυνατότερο από το εγώ. Για μια ζωή με επιλογές και όχι στο περιθώριο. Οι σημαίες του καπιταλισμού ανεμίζουν πια ηττημένες. Εμείς τολμάμε να ανεμίσουμε δικές μας; Είμαστε με την Αριστερά. Που θα γκρεμίζει και θα οικοδομεί, που θα στηρίζει τη λαική συμμετοχή, που θ’ αγωνίζεται για τη μετάβαση σε μια άλλη Ελλάδα.\nThis entry was posted on Δευτέρα 17 Σεπτεμβρίου 2012 at 6:23 μμ\tand tagged with Οργάνωση Σπουδάζουσας and posted in Δελτία Τύπου, Οργάνωση Σπουδάζουσας.\tYou can follow any responses to this entry through the RSS 2.0 feed.\n« ΣYΡΙΖΑ και πρωτοβουλία κινήσεων\n«Πάρτε δρόμο!» »


Θηλασμός: Η Καλύτερη Αρχή για τη Ζωή του Μωρού σας - Ευτοκία\nΟ θηλασμός είναι ο πιο εύκολος και φυσικός τρόπος για να μάθετε να ικανοποιείται τις ανάγκες του μωρού σας. Εκτός του ότι παρέχει πλήρη τροφή και προστατεύει από λοιμώξεις και αλλεργίες, το μητρικό γάλα χωνεύεται εύκολα και γρήγορα. Και το σπουδαιότερο είναι ότι ο θηλασμός δημιουργεί ένα ιδιαίτερο δεσμό με το μωρό σας. Η ασφάλεια της αγκαλιάς σας, η απαλότητα του αγγίγματος σας, ο ήχος της φωνής σας – όλα αυτά μαζί με την υπέροχη θρεπτική αξία του γάλακτός σας – βοηθάνε το μωρό σας να μεγαλώνει με υγεία.\nΑρχίστε το θηλασμό νωρίς και θηλάζετε συχνά. Πριν έρθει το γάλα σας, το μωρό παίρνει πρωτόγαλα (πύαρ), ένα κιτρινωπό υγρό, που είναι πλούσιο σε ανοσοποιητικούς παράγοντες και ευκολοχώνευτο. Το γάλα αυτό καθεαυτό έρχεται μεταξύ της δεύτερης και έκτης ημέρας. Στην αρχή υπάρχει ακόμη πρωτόγαλα μαζί με το γάλα που το κάνει να φαίνεται σαν κρέμα. Αργότερα, όταν το πρωτόγαλα φεύγει, το γάλα εμφανίζεται σαν νερωμένο. Παρ’ όλα αυτά είναι η τέλεια τροφή για το μωρό σας με όλες τις θρεπτικές και προστατευτικές ουσίες στις ακριβείς τους αναλογίες.\nΤραβήξτε το μωρό κοντά σας, στηρίξτε το στήθος σας με το ένα χέρι και απαλά αγγίξτε το κάτω χείλος του με τη θηλή σας. Καθώς το μωρό γυρίζει και ανοίγει το στόμα του, τραβήξτε το κοντύτερα ώστε η θηλή σας να μπει αρκετά μέσα στο στόμα του. Το μωρό πρέπει να πάρει μεγάλο μέρος από τη θηλαία άλω (σκούρο μέρος) στο στόμα του μαζί με τη θηλή. Αν πονάτε όταν θηλάζει βγάλτε το από το στήθος βάζοντας το μικρό δάχτυλό σας ανάμεσα στο στόμα του μωρού και το στήθος σας και πιέζοντας το στήθος προς τα κάτω. Το μωρό θα ανοίξει το στόμα του, θα το αφήσει και ξαναρχίστε. Αναπαυθείτε και μη βιάζεστε. Να είστε υπομονετική – και οι δύο θα γίνετε πιο άνετοι με την εμπειρία.\nΈνα κατάλληλου μεγέθους αλλά όχι σφιχτό σουτιέν θηλασμού εξασφαλίζει υποστήριξη στο στήθος και μπορεί να αυξήσει την άνεση σας. Εάν αφήνετε τα ανοίγματα του σουτιέν κατεβασμένα για λίγο χρόνο μετά το θηλασμό για να στεγνώσουν στον αέρα οι θηλές, θα τις βοηθάει να γίνουν πιο ανθεκτικές. Μην χρησιμοποιείται πλαστική επένδυση στο σουτιέν σας. Βάλτε ένα καθαρό βαμβακερό μαντήλι στο σουτιέν για να απορροφήσει το γάλα που ξεφεύγει ή πιέστε απλά με το χέρι σας ή το μπράτσο σας τη θηλή για ένα λεπτό, εάν αισθάνεστε ότι το γάλα αρχίζει να τρέχει μόνο του.\nΤα μωρά που θηλάζουν συνήθως προτιμούν γεύματα κάθε 2 ή 3 ώρες (υπολογίζοντας το χρόνο από την αρχή του ενός θηλασμού μέχρι την αρχή του επόμενου). Αυτό συμβαίνει επειδή το γάλα της μητέρας χωνεύεται πιο εύκολα και πιο γρήγορα από το ξένο γάλα. Η συνηθισμένη διαδικασία είναι η εξής: θηλάστε το μωρό σας από τη μια πλευρά για 10 λεπτά. Μετά από μια μικρή διακοπή για να ρευτεί ή για να το αλλάξετε, θηλάστε το από το άλλο στήθος όσο εσείς ή αυτό θέλει (10 λεπτά ή περισσότερο).\nΣτον επόμενο θηλασμό, θηλάστε πρώτα από εκεί που θηλάσατε τελευταία την προηγούμενη φορά. Πολλά μωρά προτιμούν συχνούς θηλασμούς μικρής διάρκειας. Άλλα μωρά προτιμούν ένα θηλασμό μεγάλης διάρκειας.\nΔώστε στο μωρό σας τον χρόνο που χρειάζεται. Μην βιάζεστε να τελειώσετε τον θηλασμό. Μην ξεχνάτε πως οι πρώτες 40 ημέρες είναι “περίοδος μαθήσεως” και για σας και για το μωρό σας και ο χρόνος και η υπομονή μπορούν να λύσουν πολλά από τα προβλήματα.\nΠολλές μητέρες έχουν την εντύπωση πως έτσι και περάσει το σπάργωμα του στήθους, χάνουν και το γάλα τους. Το γάλα δεν ελαττώνεται γιατί ο θηλασμός φέρνει πάντα την απαραίτητη ποσότητα γάλακτος. Εάν το μωρό σας βρέχει 6 – 8 πάνες την ημέρα και έχει 3 – 5 κενώσεις, αυτό σημαίνει πως παίρνει αρκετό γάλα, γιατί το σώμα αποβάλλει ανάλογα με την ποσότητα που παίρνει. Το μωρό που τρέφεται μόνο με το γάλα της μητέρας του δεν χρειάζεται νερό. Ακόμη και όταν κάνει πολλή ζέστη, θηλάζοντας περισσότερο θα ικανοποιήσει τις ανάγκες του για υγρά. Μπορείτε πάντα να κρίνετε από τις πάνες του.\nΠολλά μωρά χάνουν βάρος μετά τη γέννα, είτε θηλάζουν είτε όχι. Μπορεί να περάσουν και τρεις εβδομάδες για να επανέλθουν στο βάρος που είχαν όταν γεννήθηκαν. Είναι αρκετό να ζυγίζετε το μωρό σας μια φορά το μήνα όταν επισκέπτεστε το γιατρό. Αν παίρνει μισό ως ένα κιλό βάρος κάθε μήνα είναι αρκετό.\nΤο μωρό που παίρνει μόνο μητρικό γάλα συνήθως δεν έχει δυσκοιλιότητα. Μπορεί να ενεργείται έξι ή περισσότερες φορές την ημέρα και μετά τον πρώτο μήνα μια φορά κάθε πέντε ή έξι μέρες. Και οι δύο περιπτώσεις είναι φυσιολογικές και δεν υπάρχει λόγος να ανησυχείτε.\nΙδιαίτερα τους πρώτους μήνες το μωρό συνήθως ξυπνά τη νύχτα για να θηλάσει. Μερικά μωρά κοιμούνται όλη τη νύχτα χωρίς να ξυπνήσουν από τις πρώτες μέρες. Άλλα ξυπνούν τη νύχτα για αρκετούς μήνες, είτε θηλάζουν είτε όχι. Εάν το μωρό θηλάζει και σας ξυπνάει τη νύχτα, μια πολύ καλή επιλογή είναι να κοιμηθεί μαζί σας στο κρεβάτι.\nΔιατηρείται τους κανόνες καλής διατροφής και πίνετε αρκετά υγρά για να αποφύγετε την δυσκοιλιότητα. Με τον θηλασμό διψάτε πολύ, γι’ αυτό μην διστάζετε να πίνετε πολλά υγρά. Φάτε ή πιείτε κάτι θρεπτικό. Δεν υπάρχουν τροφές που πρέπει να αποφεύγετε εκτός απ’ αυτές που σας προκαλούν αλλεργία.\nΕίναι καλύτερα να τρώτε κυρίως φρέσκα φρούτα και λαχανικά, κρέας, ψάρι, αυγά και τυρί και να αποφεύγετε τα πολλά γλυκά. Δεν υπάρχει λόγος να υπερβείτε το κανονικό σας βάρος εφ’ όσον θηλάζετε. Μην ξεχνάτε πως η πείνα δημιουργεί κούραση και όταν η μητέρα είναι κουρασμένη τότε το μωρό γίνεται ευέξαπτο.\nΤο σπουδαιότερο για ένα επιτυχή θηλασμό είναι να έχετε εμπιστοσύνη στον εαυτό σας. Καθώς περνούν οι εβδομάδες θα αποκτήσετε περισσότερη αυτοπεποίθηση και θα είστε περήφανη και χαρούμενη που θηλάζετε το μωρό σας.


Αρχαιολογικό Μουσείο Αιανής – festival.culture.gr\nΛ΄ ΕΦΟΡΕΙΑ ΠΡΟΪΣΤΟΡΙΚΩΝ ΚΑΙ ΚΛΑΣΙΚΩΝ\nΗ Λ΄ Εφορεία Προϊστορικών και Κλασικών Αρχαιοτήτων και το Αρχαιολογικό Μουσείο Αιανής, σας προσκαλεί στις εκδηλώσεις για τον εορτασμό της Διεθνούς Ημέρας Μουσείων με θέμα «Μουσεία, Μνήμη και Δημιουργικότητα = Κοινωνική Αλλαγή ».Τίτλος εκδηλώσεων Λ΄ΕΠΚΑ : Η βιομηχανική ανάπτυξη αποκαλύπτει τα Μικρά αντικείμενα των Μεγάλων αλλαγών της Αρχαιότητας.\nΤην 18η Μαΐου 2013, η Λ΄ ΕΠΚΑ και το Αρχαιολογικό Μουσείο Αιανής θα συμμετέχει στον εορτασμό της Διεθνούς Ημέρας Μουσείων. Για τους επισκέπτες θα υπάρχει ενημερωτικό υλικό σε τρεις προθήκες, με περιεχόμενα – σταθμούς στην εξέλιξη της ζωής στην αρχαία Αιανή. Στις συγκεκριμένες προθήκες θα υπάρχει σήμανση συμμετοχής στον εορτασμό. Η είσοδος των επισκεπτών θα είναι ελεύθερη.\nΧώρος μελέτης και αποθήκευσης μουσειακού υλικού του Κλείτου.\nΗ δεύτερη εκδήλωση θα πραγματοποιηθεί στο χώρο μελέτης και αποθήκευσης μουσειακού υλικού του Κλείτου (Κων/νου Καραμνλή 3, Κοζάνη). Την 17η Μαΐου η εκδήλωση θα απευθυνθεί στο μαθητικό κοινό και κατά την 18η Μαΐου στο ευρύ κοινό.\nΜία αίθουσα θα είναι επισκέψιμη για το ευρύ και μαθητικό κοινό. Θα εκτεθούν συγκεκριμένα αντικείμενα της ανασκαφής ( η οποία πραγματοποιήθηκε σε χώρο επέκτασης των λιγνιτωρυχείων της ΔΕΗ ) και θα υπάρξει ενημέρωση για τη χρήση τους.\nΚατά την 17η Μαΐου 2013 επίσημοι προσκεκλημένοι μας θα είναι μαθητές του 3ου – 4ου Δημοτικού Σχολείου Κοζάνης.\nΣτο χώρο μελέτης και αποθήκευσης των ευρημάτων της ανασκαφής του Κλείτου θα επιλεγούν και θα εκτεθούν πέντε αντικείμενα – σταθμοί στην εξέλιξη της οικονομίας και της ζωής του οικισμού του Κλείτου.\nΘα πραγματοποιηθεί ενημέρωση για το ιστορικό της ανεύρεσης των αντικειμένων και αναφορά στη χρήση τους και στον καίριο ρόλο που έπαιξαν στην εξέλιξη της ζωής του οικισμού.\nΘα προβληθεί επίσης οπτικοακουστικό υλικό για την ανασκαφή.\nΤόπος εκδήλωσης : Χώρος μελέτης και αποθήκευσης μουσειακού υλικού του Κλείτου (Κων/νου Καραμανλή 3, Κοζάνη).\nΗμερομηνία εκδήλωσης: 17 Μαΐου 2013.\nΏρα εκδήλωσης : 10 π.μ.\nΔιάρκεια εκδήλωσης : 2 ώρες.\nΗ Αν. Προϊσταμένη της Λ΄ Εφορείας\nΜουσεία, Μνήμη και Δημιουργικότητα = Κοινωνική Αλλαγή.\nΗ καλλιέργεια της γης η λεγόμενη αγροτική επανάσταση, σηματοδότησε την ανάπτυξη της λιθοτεχνίας.\nΜικρά εργαλεία, μεγάλων αλλαγών.\nΠήλινες μήτρες για την κατασκευή ειδωλίων.\nΕποπτικό με κλιβάνους.\nΜικρά αντικείμενα, μεγάλων αλλαγών.\nΟι μικρές αγνύθες πήλινες και λίθινες, υποδηλώνουν την υφαντική δραστηριότητα σε αργαλειούς.\nNext story Μουσικό Φεστιβάλ Σκοπέλου\nPrevious story Διαχρονικό Μουσείο Λάρισας


Καταιγίδες και χιόνια σε όλη την Ελλάδα – Που υπάρχουν προβλήματα | Euronews\nΚαταιγίδες και χιόνια σε όλη την Ελλάδα – Που υπάρχουν προβλήματα\nΈντονα καιρικά φαινόμενα επικρατούν στο μεγαλύτερο μέρος της χώρας, με κύρια χαρακητριστικά τις ισχυρές βροχές, τις καταιγίδες και τις πυκνές χιονοπτώσεις στις ορεινές, ημιορεινές, αλλά και σε πεδινές περιοχές της κεντρικής και βόρειας Ελλάδας.\nΣύμφωνα με την Εθνική Μετεωρολογική Υπηρεσία η κακοκαιρία θα εξασθενήσει από τις απογευματινές ώρες και από τα δυτικά.\nΣτα λευκά "ντύθηκε" η Βόρεια Ελλάδα\nΣτα λευκά "ντύθηκε" η Βόρεια Ελλάδα μετά τη ραγδαία επιδείνωση του καιρού. Πυκνές νιφάδες χιονιού πέφτουν τις τελευταίες ώρες σε Κεντρική και Δυτική Μακεδονία με αποτέλεσμα αρκετά σχολεία, δημοτικά, γυμνάσια και λύκεια, θα παραμείνουν κλειστά για την ασφάλεια των μαθητών.\nΣε ετοιμότητα βρίσκονται οι τοπικές αρχές προκειμένου να αντιμετωπίσουν τη χιονόπτωση. Ο διευθυντής του αυτοτελούς Τμήματος Πολιτικής Προστασίας της Περιφέρειας Κεντρικής Μακεδονίας, Χαράλαμπος Στεργιάδης, μιλώντας στο ΑΠΕ - ΜΠΕ υποστήριξε πως η χιονόπτωση είναι ισχυρή και σύμφωνα με τους μετεωρολόγους θα συνεχιστεί και τις επόμενες ώρες.\n'Οπως είπε ο κ.Στεργιάδης έχουν ήδη διανεμηθεί 5.000 τόνοι αλάτι στην Κεντρική Μακεδονία, ενώ στους δρόμους βρίσκονται τα εκχιονιστικά μηχανήματα προκειμένου να μην κλείσουν οι δρόμοι και να μην υπάρξουν προβλήματα με την κυκλοφορία των οχημάτων.\nΣε αρκετούς δήμους του πολεοδομικού συγκροτήματος της Θεσσαλονίκης χιονίζει από τα ξημερώματα με αποτέλεσμα να "ασπρίσουν" στέγες και αυλές σε Χορτιάτη, Φίλυρο, Εξοχή και Ασβεστοχώρι.\nΚοζάνη: Κλειστά σχολεία σε όλη τη δυτική Μακεδονία\nΤρίκαλα: Μέχρι και ένα μέτρο, το χιόνι στα ορεινά του νομού Τρικάλων\nΛάρισα: Προβλήματα από την κακοκαιρία\nΠροβλήματα από τη χιονόπτωση αλλά και την ισχυρή βροχή σημειώνονται σε περιοχές του νομού Λάρισας.\nΑρκετό χιόνι έπεσε στα ορεινά του νομού Λάρισας, κυρίως στην περιοχή της Ελασσόνας, όπου δημιούργησε μικρά προβλήματα στο οδικό δίκτυο. Τα σχολεία της Πρωτοβάθμιας και Δευτεροβάθμιας εκπαίδευσης στον δήμο Ελασσόνας θα παραμείνουν κλειστά λόγω της κακοκαιρίας, όπως και τα νηπιαγωγεία σε Αιγάνη και Mελιβοία.\nΝωρίς το πρωί, στη πόλη της Λάρισας έπεσε χιονόνερο, ενώ στα παράλια του δήμου Αγιάς, λόγω της έντονης βροχόπτωσης, η Πυροσβεστική Υπηρεσία προχώρησε σε αντλήσεις υδάτων από σπίτια.\nΈνα ζευγάρι ηλικιωμένων στην περιοχή της Βελίκας εγκλωβίστηκε στο σπίτι του λόγω της εισροής νερών και χρειάστηκε η παρέμβαση της Πυροσβεστικής Υπηρεσίας για τον απεγκλωβισμό του.\nΛαμία: Έντονα καιρικά φαινόμενα στην Κεντρική Ελλάδα με βροχές και χιόνια-Κλειστά τα σχολεία σε όλη την Ευρυτανία αλλά και στον Δομοκό\nΈντονη βροχόπτωση από το πρωί και στην Αττική που προκαλεί αρκετά προβλήματα στους δρόμους της Αθήνας και όχι μόνο.\nΙωάννινα: «Ψυχρή εισβολή» με χιονοπτώσεις στην Ήπειρο\nΚαβάλα: Έντονη χιονόπτωση στις ορεινές περιοχές της Ανατολικής Μακεδονίας και της Ξάνθης.


Τι σηματοδεί η απόφαση Τραμπ για αποχώρηση από τη Συρία – Geopolitics & Daily News\nΡαγδαίες είναι οι εξελίξεις μετά την αιφνιδιαστική ανακοίνωση του Ντόναλντ Τραμπ για την αποχώρηση των αμερικανικών στρατευμάτων από τη Συρία. Ο Τζέιμς Μάτις, ο άλλοτε πανίσχυρος υπουργός Άμυνας, ανακοίνωσε την παραίτησή του. Μία παραίτηση που συνοδεύτηκε με πολλές αιχμές κατά του Αμερικανού προέδρου. Από την πλευρά του, ο μεγιστάνας μοιάζει έτοιμος να «σηκώσει το γάντι» της αντιπαράθεσης. Ανακοίνωσε ότι θα αντικαταστήσει τον Μάτις, δύο μήνες νωρίτερα απ’ ότι αναμενόταν, εξευτελίζοντας ουσιαστικά τον πρώην υπουργό του.\nΟ Τζέιμς Μάτις θεωρούνταν ως μία άτυπη «φωνή της λογικής» στην αμερικανική κυβέρνηση, μαζί με τον προσωπάρχη του Λευκού Οίκου Τζον Κέλι και τον σύμβουλο Εθνικής Ασφαλείας Χέρμπερτ Μακ Μάστερ. Όλοι τους απόστρατοι παρασημοφορημένοι αξιωματικοί, είχαν συγκροτήσει μία άτυπη «τρόικα των στρατηγών». Αυτή επηρέαζε σε μεγάλο βαθμό τις αποφάσεις του Ντόναλντ Τραμπ. Μπορεί ο Μακ Μάστερ να αποχώρησε τον περασμένο Απρίλιο, αλλά ο Αμερικανός πρόεδρος έμοιαζε να μην είχε πρόβλημα με τον προσωπάρχη του και τον υπουργό Άμυνας.\nΌλα όμως άλλαξαν τον περασμένο Σεπτέμβριο μετά από ένα ανυπόγραφο άρθρο στους New York Times. Το βαρυσήμαντο αυτό άρθρο υπογραφόταν από έναν «ανώνυμο Αμερικανό αξιωματούχο». Ο αξιωματούχος αυτός περιέγραφε πως έχει συγκροτήσει μία «σιωπηλή ομάδα αντίστασης», έναντι των «χειρότερων ενστίκτων» του Αμερικανού προέδρου.\nΟ αρθρογράφος καταδίκαζε τις συνεχιζόμενες επιθέσεις του μεγιστάνα έναντι των αμερικανικών μέσων ενημέρωσης. Υπερασπιζόταν την τιμή του εκλιπόντα γερουσιαστή Τζον Μακέϊν, του μεγαλύτερου εσωκομματικού αντιπάλου του Ντόναλντ Τραμπ. Ο Αμερικανός πρόεδρος μίλησε οργισμένος για «προδοσία» και για υπονόμευση «εκ των έσω», χωρίς να έχει άδικο. Ο ανώνυμος αξιωματούχος χρησιμοποιούσε προσβλητικούς χαρακτηρισμούς για τον πολιτικό του προϊστάμενο.\nΤο ένστικτο του Τραμπ\nΟ Ντόναλντ Τραμπ θεωρούσε ως πιθανούς συντάκτες του άρθρου τον Τζον Κέλι ή τον Τζέιμς Μάτις. Από τότε οι στρατηγοί έχασαν την εμπιστοσύνη του Λευκού Οίκου. Προηγουμένως, ο Ντόναλντ Τραμπ έδειχνε να σέβεται και να υπολογίζει τη γνώμη τους. Για παράδειγμα, τον Αύγουστο του 2017, ο Αμερικανός πρόεδρος ήταν έτοιμος να διατάξει την αποχώρηση των αμερικανικών στρατευμάτων από το Αφγανιστάν. Όμως, η «τρόικα των στρατηγών» κατάφερε να τον μεταπείσει, κυριολεκτικά την τελευταία στιγμή.\nΣτο διάγγελμά του τότε ο Αμερικανός πρόεδρος τελικά ανακοίνωσε την ενίσχυση των αμερικανικών στρατευμάτων στην πολύπαθη χώρα. Έχει ιδιαίτερα ενδιαφέρον να σταθούμε στο πιο χαρακτηριστικό απόσπασμα του διαγγέλματός του. Ο Ντόναλντ Τραμπ είχε δηλώσει πως στέλνει στρατιωτικές ενισχύσεις στο Αφγανιστάν, παρόλο που το ένστικτό του έλεγε να πράξει το αντίθετο. Σύμφωνα με δημοσιεύματα του αμερικανικού τύπου, ο μεγιστάνας μεταπείστηκε, έπειτα από κάποιες φωτογραφίες που του έδειξε ο Μακ Μάστερ.\nΑυτές έδειχναν την κοσμική ζωή των γυναικών στο Αφγανιστάν, πριν την άνοδο των Ταλιμπάν. Εάν υποθέσουμε πως τα δημοσιεύματα αυτά ανταποκρίνονται στην πραγματικότητα, διέφυγε στον πρώην σύμβουλο Εθνικής Ασφαλείας μία λεπτομέρεια. Πως υπεύθυνες για την επιδείνωση της κατάστασης των γυναικών στο Αφγανιστάν είναι οι ίδιες οι ΗΠΑ. Ήταν η Ουάσινγκτον που εξόπλισε τις οργανώσεις των φανατικών μουτζαχεντίν, οι οποίες πολεμούσαν τα σοβιετικά στρατεύματα κατοχής τη δεκαετία του ’80 και κυριάρχησαν μετέπειτα στη χώρα.\nΟ Αμερικανός πρόεδρος θεωρεί πως έπρεπε να εμπιστευτεί το ένστικτό του από την αρχή. Η αύξηση των αμερικανικών δυνάμεων δεν βελτίωσε την κατάσταση στο Αφγανιστάν. Οι Ταλιμπάν ελέγχουν ακόμα σημαντικό μέρος της χώρας. Έχουν δυνατότητα να πραγματοποιούν πολύνεκρες επιθέσεις, ακόμα και στα καλύτερα φυλασσόμενα σημεία της Καμπούλ. Για τον Τραμπ το Αφγανιστάν είναι μία «χαμένη υπόθεση» και μοιάζει να έχει πάρει τις αποφάσεις του. Το επόμενο διάστημα αναμένεται να ξεκινήσει η αποχώρηση 5000 στρατιωτών και η εκκένωση ορισμένων στρατιωτικών βάσεων.\nΟι ΗΠΑ στρέφονται στον απομονωτισμό\nΗ αποπομπή του υπουργού Εξωτερικών Ρεξ Τίλερσον και η παραίτηση του Γκάρι Κον, οικονομικού συμβούλου της κυβέρνησης Τραμπ, σήμαναν μία νέα εποχή για τις ΗΠΑ. Σήμαναν το «τέλος» της οικονομικής παγκοσμιοποίησης και όχι μόνο σε επίπεδο συμβολισμών. Ο Τίλερσον ήταν ο πρώην διευθύνων σύμβουλος της ExxonMobil και ο Κον μεγαλοστέλεχος της Goldman Sachs. Δεν είναι τυχαίο που μετά την απομάκρυνσή τους ακολούθησε ο οικονομικός πόλεμος με την Κίνα και η επιβολή δασμών σε μία σειρά εισαγόμενων προϊόντων.\nΟυσιαστικά, ο Ντόναλντ Τραμπ εφάρμοσε τότε το πρώτο σκέλος των προεκλογικών του υποσχέσεων. Με την παραίτηση του Τζέιμς Μάτις, (αλλά και την αντικατάσταση του Τζον Κέλι που θα ακολουθήσει τον Ιανουάριο), ήρθε η ώρα για την εφαρμογή του δεύτερου σκέλους των προεκλογικών υποσχέσεών του. Αυτές περιλαμβάνουν την αποχώρηση των αμερικανικών στρατευμάτων από τη Συρία αλλά και από το Αφγανιστάν. Οι ΗΠΑ επιστρέφουν πλέον οριστικά στην εποχή του απομονωτισμού.\n«Πρώτα η Αμερική» είναι το δόγμα του Τραμπ, όπως δείχνει η όλο και σκληρότερη στάση του στο ζήτημα της μετανάστευσης. Ο Αμερικανός πρόεδρος είναι πρόθυμος να πραγματοποιήσει άλλη μία αμφιλεγόμενη υπόσχεσή του, την κατασκευή του τείχους στα σύνορα ΗΠΑ-Μεξικού. Μιας και δεν βρήκε διακομματική συναίνεση στο σχέδιό του, έφτασε στο σημείο να αναστείλει τις ομοσπονδιακές υπηρεσίες των ΗΠΑ!\nΟ μεγιστάνας δεν θα λογαριάσει τις αντιδράσεις στο εσωτερικό των ΗΠΑ, ούτε σε διεθνές επίπεδο. Του αρκεί πως έχει συσπειρώσει τη βάση των υποστηρικτών του. Εν μέρει έχει δίκιο να υποτιμάει τις αντιδράσεις. Η αμερικανική οικονομία σημειώνει υψηλούς ρυθμούς ανάπτυξης, παρά την επιβολή οικονομικών δασμών. Οι εκτιμήσεις των αμερικανικών μέσων ενημέρωσης για «παγκόσμιο οικονομικό πόλεμο» διαψεύστηκαν. Η Ευρωπαϊκή Ένωση προχώρησε σε μονομερείς οικονομικές συμφωνίες με τις ΗΠΑ, ενώ το ίδιο επιδιώκει μέχρι και η Κίνα.\nΟι συνέπειες της απόφασης Τραμπ\nΌμως, ο Αμερικανός πρόεδρος έπρεπε να είναι πιο προσεκτικός με την αποχώρηση των αμερικανικών στρατευμάτων από τη Συρία. Πρέπει να σημειώσουμε πως το Ισλαμικό Κράτος δεν έχει εξαφανισθεί ολοκληρωτικά. Ελέγχει ακόμα ορισμένες περιοχές και υπάρχει πάντα ο κίνδυνος να ανασυνταχθεί. Επίσης, εμφανίζεται «πλήγμα» στην αξιοπιστία των Ηνωμένων Πολιτειών. Αυτό γιατί μοιάζει να εγκαταλείπουν τους Κούρδους, τους πιο αξιόπιστους συμμάχους τους στη μάχη έναντι του ISIS.\nΤο κενό από την αποχώρηση των Αμερικανών θα σπεύσει να το καλύψει η Τουρκία, μία χώρα που υποστήριζε προηγουμένως τους τζιχαντιστές. Ο Ταγίπ Ερντογάν εμφανίζεται κερδισμένος. Αισθάνεται πως δικαιώνεται το «διπλό παιχνίδι» που παίζει με αντιδυτικές δυνάμεις, όπως η Ρωσία και το Ιράν. Ο Τούρκος πρόεδρος έχει δίκιο να θεωρεί πως οι εκβιασμοί του, στο τέλος αποδίδουν.\nΌσον αφορά την Ελλάδα, αξίζει να παραθέσουμε μία ιστορική αναφορά. Οι Ηνωμένες Πολιτείες, μετά το τέλος του Α’ Παγκοσμίου Πολέμου, στράφηκαν στον απομονωτισμό. Ο Γούντροου Ουίλσον, ο υποστηρικτής της διάλυσης της Οθωμανικής Αυτοκρατορίας, ηττήθηκε στις εκλογές. Ο νέος πρόεδρος των ΗΠΑ επέλεξε να αποσυρθεί ολοκληρωτικά από τις ευρωπαϊκές υποθέσεις. Όπως ξέρουμε οι συνέπειες για τα ελληνικά συμφέροντα υπήρξαν καταστροφικές, όπως έδειξε η Μικρασιατική Καταστροφή που ακολούθησε.


ΕΙΔΗΣΕΙΣ - ΝΕΑ - ΣΧΟΛΙΑ - ΚΑΛΛΙΠΕΥΚΗ\nΕΙΔΗΣΕΙΣ – ΝΕΑ – ΣΧΟΛΙΑ\nΠέθανε στο μαντρί του\nΤην Τετάρτη το απόγευμα 19 Ιουνίου 201 3 πέθανε σε ηλικία 85 ετών ο κτηνοτρόφος Ιωάννης Μπουρονίκος.\nΟ μακαρίτης από μικρό παιδί μαζί με τον αδερφό του Κώστα βοσκούσαν τα γίδια τους και ποτέ δεν χώρισαν. Ζούσαν τους περισσότερους μήνες στο μαντρί τους στη θέση Γκανή και το καλοκαίρι στη Δουριανή.\nΣτο χωριό έρχονταν μόνο ια πολύ σοβαρές υποθέσεις. Εδώ στη Δουριανή τον Βρήκε ξαφνικά ο θάνατος από ανακοπή καρδιάς.\nΕυτυχώς πέθανε στο μαντρί και εκείνη την ώρα Βρίσκονταν εκεί ο γιός του Στέργιος και η νύφη του Σταματία που είχαν πάει για να αρμέξουν. Ήταν μαζί με τον αδερφό του σι τελευταίοι παραδοσιακοί Βοσκοί.\nΚαι κάτι που είναι σημαντικό. Στο γιατρό δεν πήγε ποτέ στη ζωή του ούτε χάπια έγραψε ποτέ στο Βιβλιάριο υγείας εκτός πριν από δυο χρόνια που έπεσε και χτύπησε σοβαρά εκεί και πάλι στη Δουριανή και αναγκάστηκε να νοσηλευτεί για αρκετό καιρό.\nΣτην οικογένειά του και στους συγγενείς του εκφράζουμε τα θερμά μας συλλυπητήρια.\nΈκλεψαν τις κολυμβήθρες από τα εξωκλήσια\nΘρασύτατοι υπάνθρωποι και κλέφτες που δεν φοβούνται ούτε ανθρώπους αλλά ούτε και το Θεό πήγαν και έκλεψαν από τα εξωκλήσια της Πατωμένης και της Αγίας Τριάδας τις κολυμβήθρες που ήταν απαραίτητες για το μυστήριο της Βάπτισης, καθότι πολλοί Καλλιπευκιώτες τα καλοκαίρια έρχονται στο χωριό για να Βαφτίσουν τα παιδιά τους στα δυο παραπάνω εξωκλήσια.\nΕίναι αίσχος και ντροπή να γίνονται αυτά τα πράγματα για πέντε δραχμές. Είναι σημεία των καιρών, αλλά επιτέλους ας σεβαστούμε τα ιερά και το όσια. Ας αφήσουμε και κάτι όρθιο.\nΝα θυμίσουμε βέβαια ότι τα παγκάρια τα έχουν καταρημάξει πολλές φορές και ότι πριν από δυο χρόνια περίπου είχαν κλέψει και την καμπάνα από τον Άγιο Νεκτάριο. Στο σημείο αυτό πρέπει να συστήσουμε στο εκκλησιαστικό συμβούλιο να λάβει κάποια μέτρα σε όσους ναούς είναι δυνατόν.\nΚαι ένα τέτοιο μέτρο είναι οι κάμερες. Αυτό το κακό πρέπει να σταματήσει κάποτε. Επίσης θα συστήναμε στους πιστούς που πάνε στα εξωκλήσια να ανάβουν κεριά, να μην αφήνουν τα χρήματα εκεί, αλλά όταν εκκλησιάζονται στον Άγιο Θεόδωρο να ρίχνουν και τα χρήματα αυτά.\nΔεν γιόρτασε η Ανάληψη\nΚι ενώ τον Άγιο Αθανάσιο τον γιορτάσαμε κανονικά, το εξωκλήσι της Θείας Αναλήψεως δεν λειτούργησε φέτος την ημέρα της γιορτής του λόγω της κακοκαιρίας που επικρατούσε εκείνες τις μέρες.\nΗ Λειτουργία τελέστηκε κανονικά στον Άγιο Θεόδωρο, ενώ δεν ήταν λίγοι αυτοί που ανέβηκαν με τα αυτοκίνητα στο εξωκλήσι για ν’ ανάψουν ένα κερί (με τα πόδια σχεδόν κανείς δεν ανεβαίνει σήμερα).\nΣτις 24 Ιουνίου το γενέθλιο του Προδρόμου\nΜε τη γιορτή του Αγίου Πνεύματος 24 Ιουνίου, συνέπεσε έτος και το γενέθλιο του Προδρόμου. Την παραμονή το βράδυ της γιορτής του Προδρόμου οι Καλλιπευκιώτες συνηθίζουν να βάζουν κάτω από το μαξιλάρι τους φτέρες για να ευλογεί ο άγιος να πάνε όλα καλά και κυρίως να έχουμε υγεία. Φέτος όμως, αν όχι όλοι, αλλά οι περισσότεροι Καλλιπευκιώτες ξέχασαν να βάλουν φτέρες κάτω από το μαξιλάρι τους γιατί η γιορτή του Αϊ— Γιάννη ξεχάστηκε εξαιτίας της μεγάλης γιορτής του Αγίου Πνεύματος.\nΕγκαταστάθηκε στην Καλλιπεύκη το πρώτο ηλιακό πάρκο\nΤο πρώτο φωτοβολταϊκό ηλιακό πάρκο που εγκαταστάθηκε στην Καλλιπεύκη είναι γεγονός. Το πάρκο αυτό που συλλέγει ηλιακή ενέργεια και είναι συνδεδεμένο με το δίκτυο της ΔΕΗ ανήκει στον Κώστα Τσιούγκο— Γκρίζια και Βρίσκεται στη θέση Καρυές (δυο στροφές πιο κάτω από τη Βρύση στις Καρυές και απέναντι από το χωράφι του Κανάκη Πατούλια, για όσους μεγάλους γνωρίζουν).\nΟι εργασίες εγκατάστασης άρχισαν και τελείωσαν μέσα στον περασμένο Μάιο.\nΝα ξηλωθεί πριν πάμε στο νοσοκομείο\nΌπως είναι γνωστό, ένα μέρος του κεντρικού δρόμου που περνάει από την πλατεία, και συγκεκριμένα το κομμάτι που αρχίζει μπροστά από τον άγιο Θεόδωρο και τελειώνει στην παλιά ταβέρνα του Θωμά Παπαδόντα και στην ταβέρνα του Στέργιου Παπαδημητρίου, εκατό μέτρα περίπου, εδώ και τρία χρόνια είναι στρωμένος με πέτρες. Είναι ένα λιθόστρωτο, κάτι σαν καλντερίμι.\nΤο έργο σαν ιδέα ήταν ωραίο, αλλά η κατασκευή του δεν ήταν η σωστή. Τα κακά υλικά που χρησιμοποιήθηκαν δεν άντεξαν στις ποικίλες συνθήκες (καιρικές, κλιματικές, κίνησης βαρέων οχημάτων κ.λ.π.), με αποτέλεσμα μέσα σε ένα χρόνο το λιθόστρωτο να καταστραφεί.\nΣήμερα αυτό το κομμάτι του δρόμου αποτελεί πολύ επικίνδυνη παγίδα για κάθε πεζό και ιδιαίτερα για τους ηλικιωμένους που πάνε στην εκκλησία ή στο καφενείο.\nΠαρακαλούμε την δημοτική αρχή να προβεί στο άμεσο ξήλωμα αυτής της κατασκευής προτού σπάσουμε πόδια ή κεφάλια και καταλήξουμε στο νοσοκομείο.\nΔεν βρέθηκε χορηγός για τα παραμύθια\nΕδώ και δυο χρόνια μια θαυμάσια συλλογή από 40 καλλιπεκιώτικα παραμύθια που τα διηγήθηκαν οι γονείς μας και οι παππούδες μας βρίσκεται στο τυπογραφείο, αλλά η έκδοσή τους κα- υστερεί ή πάει προς ματαίωση, διότι δεν βρέθηκε ακόμη χορηγός για να χρηματοδοτήσει αυτή την προσπάθεια.\nΤο όλο κόστος ανέρχεται στις τρεις χιλιάδες (3.000) ευρώ, αλλά ο σύλλογος αδυνατεί να τις βρει προκειμένου να προχωρήσει στην έκδοση. Είναι μεγάλο κρίμα να χαθεί μια τέτοια πνευματική κληρονομιά των προγόνων μας, χώρια ο κόπος που χρειάστηκε για τη συλλογή τους.\nΓνωρίζουμε ότι υπάρχουν μεγάλες οικονομικές δυσκολίες αλλά, επίσης ξέρουμε, ότι υπάρχουν και δέκα Καλλιπευκιώτες που δεν αντιμετωπίζουν οικονομικό πρόβλημα. Θα τους παρακαλούσαμε να μας βοηθήσουν για να μην πάει χαμένη αυτή η πνευματική κληρονομιά. Διαφορετικά είμαστε αναγκασμένοι να αποσύρουμε την έκδοση από το τυπογραφείο.\nΕυχαριστούμε και όσους έστειλαν χρήματα μέχρι σήμερα για τον παραπάνω σκοπό.\nΖούγκλα θα γίνει το χωριό μας από τα χόρτα και τα φίδια\nΕίναι αλήθεια, ότι μέσα στον οικισμό της Καλλιπεύκης υπάρχουν πολλά οικόπεδα και παλιόσπιτα παρατημένα από χρόνια. Οι ιδιοκτήτες τους ή είναι στο εξωτερικό ή αδυνατούν να τα φροντίσουν ή αδιαφορούν γι’ αυτά. Κυρίως στα οικόπεδα και στα παλιόσπιτα που έχουν πολλούς κληρονόμους γίνεται της κακομοίρας. Τα σκουπίδια και κυρίως τα αγριοχόρταρα οργιάζουν. Το ύψος τους ξεπερνάει και τα δυο μέτρα. Οι μουριές μεγαλώνουν απίστευτα και κοντεύουν να κλείσουν πολλούς δρόμους. Και το χειρότερο. Αφού το χωριό κοντεύει να γίνει ζούγκλα από τα αγριοχόρταρα, κυκλοφορούν μέσα στα χαλάσματα και στα χόρτα πάρα πολλά φίδια. Χωρίς υπερβολή, υπάρχει μεγάλος κίνδυνος και από τα φίδια.\nΗ κατάσταση αυτή πρέπει να πάρει ένα τέλος. Η δημοτική αρχή πρέπει να βρει τρόπο για το καθάρισμα των παρατημένων οικοπέδων. Μια λύση θα ήταν ο δήμος να καθαρίζει τα παρατημένα οικόπεδα και κατόπιν να στέλνει το ραβασάκι στους ιδιοκτήτες. Ή ο δήμος να δώσει εντολή στους δημότες του να καθαρίζουν τα οικόπεδά τους και σε όποιον δεν συμμορφώνεται να ρίχνει πρόστιμα. Και ο άγιος θέλει φοβέρα όπως λέει και ο λαός μας.\nΚαι μια και μιλάμε για ζούγκλα να πούμε και τούτο. Χρόνο με το χρόνο η βλάστηση όλο και μεγαλώνει στην περιφέρεια της Καλλιπεύκης. Τα πουρνάρια και όλα τα φυτά έκλεισαν τα παλιά μονοπάτια και στα μέρη που κάποτε περνούσαμε με πολλή ευκολία, σήμερα τα περπατάς δύσκολα ή και καθόλου.\nΜέχρι και ο Αϊ —Λίας και οι Κούτρες που κάποτε δεν φύτρωνε ούτε χορτάρι από τα πολλά ζώα που βοσκούσαν, σήμερα δεν περπατιούνται. Κοιτάξτε και την πλαγιά του Αϊ—Θανάση με το υδραγωγείο. Το τοπίο άλλαξε πάρα πολύ. Επειδή ο τόπος δεν βοσκιέται πλέον όπως παλιά, επειδή οι κάτοικοι δεν κόβουν πουρνάρια και άλλα φυτά για τους φούρνους και τα καμίνια γι’ αυτό ο τόπος μας κοντεύει να γίνει ζούγκλα.\nΜπορεί να είναι έτσι καλύτερα, αλλά τα παλιά μονοπάτια χρειάζονται καθάρισμα για να μπορούμε να περπατούμε στον πανέμορφο τόπο μας.\nΤα μηχανήματα στη σπορά των φασολιών\nΜέχρι το 2011 οι Καλλιπευκιώτες έσπερναν τα φασόλια με το χέρι. Από την περσινή χρονιά τα σπέρνουν με μηχανές. Πρωτοπόροι σ’ αυτή τη δραστηριότητα είναι ο Χρίστος Οικονόμου του Ιωάννη (Τσίγκας) και ο Φάνης Γκουντουβάς. Αυτό κρίθηκε απαραίτητο γιατί αυξήθηκαν τα στρέμματα με τα φασόλια και με τα χέρια θα ήταν δύσκολη η σπορά. Επίσης οι ίδιοι αγόρασαν και μηχανές κατάλληλες για τον αλωνισμό των φασολιών.\nΟ Χρίστος Οικονόμου μάλιστα την αλωνιστική μηχανή την είχε αγοράσει από πέρυσι, αλλά δυστυχώς πέρυσι τα φασόλια δεν έγιναν και δεν αλώνισε κανένας. Ελπίζουμε φέτος να είναι καλή η χρονιά, να πάνε καλά οι παραγωγές και να χρησιμοποιηθούν και οι μηχανές.\nΣημαντικές επεμβάσεις πρέπει να γίνουν στο δρόμο Καλλιπεύκη — Πλαταμώνας, ο σημαντικός αυτός εναλλακτικός παράδρομος της κεντρικής Ελλάδας, έχει μεγάλη επικινδυνότητα από καταπτώσεις, κατολισθήσεις και πάρα πολλές λακούβες (όπως βλέπετε και στις φωτογραφίες) χωρίς να αναφέρουμε τα δέντρα τα οποία σε λίγο θα κλείσουν το δρόμο.\nΊσως πρέπει να γίνει κάποια συντήρηση τουλάχιστον για τα χοντρά…\nΊσως κάποιες διαπλατύνσεις και πλευρικά τοιχία για την «άμυνα» απέναντι στα βράχια.\nΈχουμε τίποτα καλύτερο να ελπίζουμε;\nΗ γηραιότερη Ιτιά της Καλλιπεύκης\nΣτο ρέμα μετά την Αγία Παρασκευή και στο δρόμο που στρίβει για τα Λιβάδια υπάρχουν 20 ιτιές στη σειρά.\nΗ τελευταία ιτιά προς τα Λιβάδια πριν από το γεφύρι είναι η μεγαλύτερη στην περιοχή της Καλλιπεύκης. Και σε όγκο και σε ύψος. Είναι η γηραιότερη όπως φαίνεται, γιατί άλλη δε γνωρίζουμε αν υπάρχει. Η ιτιά αυτή έχει περίμετρο κορμού περίπου έξι (6) μέτρα και διακλαδίζεται σε δύο άλλους χοντρούς βραχίονες περίπου τεσσάρων μέτρων περίμετρο ο καθένας. Όλες αυτές οι ιτιές φυτεύτηκαν τη δεκαετία του 1960.\nΗ παραπάνω ιτιά είναι πλέον γερασμένη και οι κορμοί της βρίσκονται σε πολύ πλαγιαστή θέση. Επειδή το βάρος είναι πολύ μεγάλο το δέντρο κινδυνεύει ν’ ανοίξει στα δύο ή και στα τρία κομμάτια.\nΤο πανηγύρι των 12 Αγίων Αποστόλων\nΜε λαμπρότητα γιορτάστηκε και φέτος η μνήμη των 12 Αγίων Αποστόλων των μαθητών του Χριστού των Πολιούχων του χωριού μας. Ο πανηγυρικός εσπερινός και η Θεία Λειτουργία τελέστηκαν στον ιερό ναό των Αγίων Αποστόλων χοροστατούντων των ιερέων Βησσαρίωνα και Κων/νου Γεροστέργιου.\nΣτο τέλος της λειτουργίας έγινε αρτοκλασία και μοιράστηκε σιτάρι στη μνήμη των Αγίων.\nΣτον ιερό ναό παραβρέθηκαν πολλοί πιστοί από την Καλλιπεύκη, αλλά και πολλοί Καλλιπευκιώτες, που ήρθαν από τη Λάρισα και άλλα μέρη.\nΤην πρώτη Ιουλίου, Δευτέρα, των Αγίων Αναργύρων, τελέστηκε Θεία λειτουργία, αρτοκλασία και αγιασμός. Παραβρέθηκαν αρκετοί πιστοί.\nΟ καιρός κατά τη διάρκεια του πανηγυριού ήταν κρύος και αυτό είχε ως αποτέλεσμα να περιορίσει λιγάκι και την άφιξη περισσοτέρων Καλλιπευκιωτών. Και όσοι ήρθαν, δεν απόλαυσαν όσο έπρεπε και τη διασκέδαση στα καφενεία όπου και πάλι δύο παραδοσιακές ορχήστρες έδωσαν το παρών.\nΠαρασκευή 28 και Σάββατο 29 Ιουνίου είχε ορχήστρα το μαγαζί του Οικονόμου, Σάββατο και Κυριακή αυτό του Μαντά. Και όπως ήταν φυσικό, λόγω της οικονομικής κρίσεις, λίγοι ήταν αυτοί που χόρεψαν και πολύ λίγα ήταν τα λεφτά που έπεσαν. Πάντως, επειδή το πανηγύρι έπεσε Παρασκευοσαββατοκύριακο, ήρθε περισσότερος κόσμος και αυτό μας ικανοποίησε όλους.\nΦέτος «έδειξε» για πανηγύρι. Και του χρόνου να μας αξιώσει ο Θεός να παραβρεθούμε στο πανηγύρι και να τιμήσουμε όλοι μαζί τους πολιούχους του χωριού μας.


Basket League: Το πρόγραμμα των πλέι οφ! Πότε γίνεται το Παναθηναϊκός – Ολυμπιακός - Paraskhnio.gr\nBasket League: Το πρόγραμμα των πλέι οφ! Πότε γίνεται το Παναθηναϊκός – Ολυμπιακός\n16/05/2019 2:31 μμ\nΤα πλέι οφ της Basket League θα ξεκινήσουν το Σάββατο 18/5 με τη διεξαγωγή τριών παιχνιδιών, ενώ το ντέρμπι μεταξύ του Παναθηναϊκού και του Ολυμπιακού στο ΟΑΚΑ προγραμματίστηκε για τη Δευτέρα (20/5).\nΑν οι «ερυθρόλευκοι» κατέβουν στο παιχνίδι (θυμίζουμε ότι έχουν δηλώσει πως θα απέχουν με κίνδυνο τιμωρίας), οι δύο ομάδες θα αναμετρηθούν στο ΟΑΚΑ, ενώ το δεύτερο παιχνίδι της μεταξύ τους σειράς θα πραγματοποιηθεί την Πέμπτη (23/5) στο ΣΕΦ. Εάν χρειαστεί και τρίτο παιχνίδι, τότε αυτό θα γίνει τη Δευτέρα 27 Μαΐου.\nΠρεμιέρα στα πλέι οφ κάνει ο Προμηθέας με τον ΠΑΟΚ το απόγευμα (17:00) του Σαββάτου, ενώ στις 19:30 θα ακολουθήσουν οι αναμετρήσεις ΑΕΚ – Χολαργός και Περιστέρι – Ήφαιστος Λήμνου. Οι δεύτεροι αγώνες προγραμματίστηκαν για την Τετάρτη (22/5), ενώ εάν χρειαστούν και τρίτα παιχνίδια στις σειρές, θα διεξαχθούν το Σάββατο (25/5).\nTagsBasket League Παναθηναϊκός - Ολυμπιακός Πλέι οφ\nΠόσα έβγαλε ο Τσιτσιπάς το τελευταίο χρόνο;


You are here: Home / Όταν ένας φίλος φεύγει\nΜας χαρίζουν αγάπη, αφοσίωση και στιγμές χαράς, αλλά «φεύγουν» νωρίτερα από εμάς τους ανθρώπους.\nΟι τετράποδοι φίλοι μας αξίζουν και αυτοί, ίσως με το παραπάνω, τη θλίψη και τον πόνο που μας προκαλεί η απώλειά τους. Αποτελούν ένα από τα πιο γλυκά κομμάτια της ζωής μας και η θέση τους, ακόμα και μετά το θάνατό τους, είναι μέσα στην καρδιά μας.\nΓια κάποιο λόγο, σύμφωνα με τα ρωσικά έντυπα που αναφέρονται στους σκύλους, σχεδόν κανείς δεν γράφει τίποτα σχετικά με το θάνατο του αγαπημένου τετράποδου φίλου του. Ίσως αυτό είναι σωστό, γιατί δεν υπάρχει λόγος να ξύνει την πληγή στην καρδιά του, εφόσον αυτό είναι ένα αναπότρεπτο γεγονός.\nΚαλύτερα να μην το σκέφτεσαι και να ζεις ήρεμα το παρόν. Όμως, έμεινα έκπληκτη όταν, διαβάζοντας τα αγγλικά περιοδικά κυνολογίας, είδα ότι η αναφορά σε αυτό το θέμα είναι συνήθης, σχεδόν εθιμική. Σε κάθε έκδοση των τελευταίων ετών έβλεπα μία στήλη «Νεκρολογία» με τη φωτογραφία ενός σκύλου που είχε πεθάνει και τα αποχαιρετιστήρια λόγια που ήθελαν να πουν οι ιδιοκτήτες του.\nΠολύ συχνά έβλεπα τον τίτλο «Χάνοντας ένα φίλο» σε μία ενότητα όπου διάφοροι άνθρωποι (κτηνίατροι, ψυχοθεραπευτές, κ.λπ.) έγραφαν και μοιράζονταν τις εμπειρίες τους και έδιναν συμβουλές στους ιδιοκτήτες (π.χ. τι να κάνουν αν ο νεκρός σκύλος λείπει πολύ στο φίλο του ή στο ταίρι του). Και μου φαινόταν ότι σ’ αυτές τις περιπτώσεις ίσως υπάρχει κάποιος καλύτερος τρόπος αντί της σιωπής και ότι οι ιδιοκτήτες χρειάζονται ψυχολογική υποστήριξη και κατανόηση όταν πεθαίνουν οι σκύλοι τους.\nΘλίψη και τύψεις\nΟι Άγγλοι ειδικοί σε θέματα κυνολογίας γράφουν χαρακτηριστικά: «Η πικρία κι ο πόνος ακολουθούν κάθε θάνατο. Όλοι οι πραγματικοί λάτρεις των σκύλων νιώθουν ένα βαθύ κενό στην καρδιά τους για μεγάλο διάστημα αφού πεθάνει ο σκύλος τους. Αισθάνονται θλίψη και μετανιώνουν για κάτι που δεν έκαναν ή που δεν πρόσφεραν ακόμα περισσότερη αγάπη και προσοχή.\nΈρχεται στο μυαλό σου εκείνη η φορά που την τιμώρησες, κλείνοντάς την στο κουτί της, όταν σου πήρε τη μπάλα για να παίξετε, ή εκείνο το σαββατοκύριακο που δεν πήγατε εκείνη τη βόλτα, που περίμενε με τόση χαρά, επειδή εσύ έπρεπε να φύγεις ξαφνικά για δουλειά. Και τώρα θυμάσαι με τύψεις πώς σε κοίταξε τότε. Ένας καταρράκτης σκέψεων πλημμυρίζει το μυαλό σου: «Τι θα γινόταν αν… », «Θα μπορούσα να έχω κάνει περισσότερα… ». Όλα αυτά αποτελούν ένα μέρος της θλίψης μας που μόνο ο χρόνος μπορεί να θεραπεύσει. Κάθε ιδιοκτήτης το ξέρει αυτό.\nΜια νέα «μαλλιαρή» παρηγοριά\nΜερικές φορές, όταν χάσουν το λατρευτό τους σκύλο οι άνθρωποι μένουν κολλημένοι στη μνήμη του και αποφασίζουν να μην επιτρέψουν σε κανένα αδέξιο και ζωηρό κουτάβι να μπει στο σπίτι τους. Είναι δύσκολο να επιλέξεις μεταξύ της αγάπης για ένα αστείο κουτάβι, με μικρή ουρίτσα και μουσούδα και τέσσερα μικρά ποδαράκια, και της αφοσίωσης και πίστης του χαμένου φίλου σου. Θα ξαναϋπάρξει νέος χωρισμός και νέος πόνος – οι άνθρωποι ζούνε περισσότερο από τους σκύλους. Όμως, φαντάσου τη χαρά που σε περιμένει αν δώσεις ξανά την καρδιά σου σε ένα αδέξιο, παιχνιδιάρικο κουτάβι με μεγάλες πατούσες…\nΟ Κόνραντ Λόρενζ (Konrad Lorenz), ειδικός σε θέματα συμπεριφοράς σκύλων, στο βιβλίο του «Man Meets Dog» δίνει την εξής περιγραφή γι’ αυτό το συναίσθημα: «Στην ανθρώπινη ζωή όλες οι χαρές πληρώνονται με λύπη και θεωρώ ότι κάποιος ο οποίος αρνείται στον εαυτό του τις απλές χαρές, που δεν βλάπτουν από ηθικής πλευράς, μόνο εξαιτίας του φόβου, αργά ή γρήγορα η ζωή θα τον τιμωρήσει, κάνοντάς τον έναν συναισθηματικά νεκρό άνθρωπο».\nΑν χάσεις κάποιο σκύλο κι αμέσως μετά πάρεις ένα κουτάβι της ίδιας ράτσας, τότε, αν όλα ακολουθήσουν τη φυσιολογική πορεία τους, σύντομα θα δεις ότι θα γεμίσει το κενό στην καρδιά σου και στη θλιμμένη ζωή που έζησες μετά τον αποχωρισμό σου από τον τετράποδο φίλο σου.\nΕκδηλώστε τα συναισθήματά σας\nΌταν χάνουμε ένα σκύλο, χάνουμε τη μελλοντική μας κοινή ζωή. Ποτέ ξανά δεν θα έρθει στο κρεβάτι σου για να σε ξυπνήσει, σπρώχνοντάς σε ανυπόμονα με την υγρή μύτη του ή γλείφοντας απαλά το πρόσωπό σου. Δεν θα ξανακάνετε ήρεμες βόλτες μαζί. Μετά το θάνατο του φίλου του, ο άνθρωπος ζει σαν μέσα σε… ομίχλη. Για να βγει απ’ αυτή, οι Άγγλοι ψυχολόγοι προτείνουν τα εξής:\n– «Μην καταπιέζετε τα συναισθήματά σας όταν βρίσκεστε σε φιλικό περιβάλλον. Εκφράστε τα μεγαλόφωνα».\n– «Κάθε άνθρωπος αντιμετωπίζει διαφορετικά την απώλεια. Ο γιος σου μπορεί να παίζει με τους φίλους του, ενώ εσύ δεν μπορείς να βρεις τίποτε να σε παρηγορήσει. Αυτό οφείλεται, απλά, στο ότι εσύ νιώθεις διαφορετικά».\n– «Κάποιοι άνθρωποι μπορεί να σε πληγώσουν, ακόμα και εσκεμμένα, όταν προσπαθήσουν να σε ηρεμήσουν, λέγοντάς σου: «Μα είναι μόνο ένας σκύλος».\n– «Συχνά, ο άνθρωπος ξεφεύγει με τη δουλειά του. Ίσως αυτό να βοηθάει πολύ. Όμως, μη ξεχνάτε την οικογένειά σας. Αισθάνονται τον ίδιο πόνο με σας. Μην κρύβεστε από αυτούς μέσα στη μοναξιά σας».\nΠενθεί και ο τετράποδος «σύντροφός» του…\nΌταν υπάρχουν περισσότεροι σκύλοι στο σπίτι, ειδικά αν είναι φίλοι μεταξύ τους, προκύπτει κι άλλο ένα θέμα: ένα ζώο μπορεί να υποφέρει πολύ αν εξαφανιστεί ξαφνικά ο φίλος του. Στη βόλτα, ο σκύλος μπορεί να σας τραβήξει έντονα προς τη μεριά ενός ζώου που μοιάζει με το χαμένο του φίλο. Φυσικά, δεν μπορείτε να του εξηγήσετε ότι αυτός δεν είναι ο πιστός σας… Τζόκερ.\nΣε αυτή την περίπτωση η εξής μέθοδος έχει αποδειχτεί ότι μπορεί να βοηθήσει: πάρτε ένα κουτάβι της ίδιας ράτσας. Αν ο σκύλος σας έχει συνηθίσει να ζει παρέα με έναν άλλο σκύλο και να κάνουν έτσι μια μικρή αγέλη, θα υποφέρει πολύ όταν μείνει μόνος.\nΤο σύνηθες είναι ότι θα αναλάβει να μεγαλώσει ένα νεοφερμένο μωρό, σύμφωνα με τους δικούς του κανόνες. Να είστε σίγουροι ότι θα χαρείτε ξανά, όταν η μαλλιαρή τύχη σάς συναντήσει στην πόρτα σας, κουνώντας την ουρά της πέρα-δώθε και κλαψουρίζοντας χαρούμενα.\nΜέσα σ΄ένα νεκροταφείο ζώων. Μια παράξενα... Στο Κορωπί το πρώτο ιδιωτικό κοιμητήριο και...


Το φόρεμα των ονείρων σου είναι αυτό της Emma Stone\nΌλα τα τελευταία looks της Emma Stone έχουν ένα κοινό: τη λάμψη. Δεν είναι και η πιο απρόσμενη στιλιστική προσέγγιση, αν σκεφτούμε το γεγονός πως προωθεί και γιορτάζει την τελευταία της ρομαντική ταινία, La La Land.\nΑκόμα κι έτσι όμως, μια προτίμηση στο λίγο παραπάνω glitter ποτέ δεν έβλαψε κανέναν. Για παράδειγμα, η Valentino τουαλέτα της στα Golden Globes, ήταν κυριολεκτικά καλυμμένη από αστέρια. Για την πρεμιέρα του La La Land στο Παρίσι, η Stone συνέχισε με τις αστραφτερές επιλογές και εμείς μείναμε με το στόμα ανοιχτό.\nΗ Emma φόρεσε ένα midi φόρεμα από την πρόσφατη συλλογή του οίκου Chanel, Metiers d’Art, η οποία παρουσιάστηκε αυτή τη σεζόν στην πατρίδα του οίκου. Το look που αποτελείται από δύο κομμάτια, περιλαμβάνει ένα αστραφτερό, κόκκινο jacket με κοντά μανίκια, το οποίο είναι δικοσμημένο με floral κεντήματα και παγιέτες.\nΤα στριφώματα έχουν το κλασσικό tweed στοιχείο της Chanel και η pencil φούστα δημιουργεί ένα κλιμακωτό effect, χάρη στις γραμμές από tweed διακοσμημένο με παγιέτες. Είναι κάτι τέτοιες στιγμές που ευχαριστούμε αυτόν που έφτιαξε το zoom στο Instagram.


Ο Ολυμπιονίκης Σπύρος Γιαννιώτης προσφέρει το σκουφάκι του για καλό σκοπό! – paralympicus.gr\nHome/Ελλάδα/Ο Ολυμπιονίκης Σπύρος Γιαννιώτης προσφέρει το σκουφάκι του για καλό σκοπό!\nΗ ιστορία του πρωταθλητή της Μαραθώνιας Κολύμβησης Σπύρου Γιαννιώτη, είναι γνωστή πλέον στο ευρύ φίλαθλο κοινό. Αναρίθμητες παγκόσμιες διακρίσεις, χιλιάδες κοπιαστικές ώρες σε πισίνα και θάλασσα, πέντε συμμετοχές σε Ολυμπιακούς Αγώνες και το κορυφαίο κλείσιμο για ένα αθλητή, ασημένιο Ολυμπιακό μετάλλιο στην πρόσφατη διοργάνωση του Ρίο.\nΣήμερα θα σταθούμε στο μεγαλείο και το ηθικό ανάστημα του Σπύρου Γιαννιώτη. Άνθρωπος χαμηλών τόνων με κρυφό παράλληλα δυναμισμό, με ευαισθησίες και προσφορά στο κοινωνικό σύνολο. Στο πλαίσιο αυτής της παραμέτρου, έχουμε τη χαρά και την τιμή να ανακοινώσουμε ότι ο Σπύρος μας προσέφερε το υπογεγραμμένο σκουφάκι του, το οποίο θα δημοπρατηθεί και όλα τα έσοδα θα δοθούν στους Αθλητές με Αναπηρία, μέσω του προγράμματος στήριξης του Paralympicus.\nΜπορείτε να επισκεφθείτε την σελίδα της δημοπρασίας στον ακόλουθο σύνδεσμο http://charityidols.gr/el/auctions/viewbids/511\ncharity Olympian paralympicus γιαννιώτης 2016-09-27\nTags charity Olympian paralympicus γιαννιώτης\nPrevious Ο Σύλλογος Ελλήνων Ολυμπιονικών υποδέχθηκε τα νέα μέλη του!\nNext Αξιοζήλευτη προσέγγιση της Βρετανίας στον Παραολυμπιακό αθλητισμό. Δείτε τα ποσά!


Ελληνικά Καλώδια Α.Ε. και Fulgor Α.Ε. ανέλαβαν το έργο για τη β’ φάση της διασύνδεσης των Κυκλάδων – Metoxes Online\nHome Επιχειρήσεις Ελληνικά Καλώδια Α.Ε. και Fulgor Α.Ε. ανέλαβαν το έργο για τη β’ φάση της διασύνδεσης των Κυκλάδων\nΕλληνικά Καλώδια Α.Ε. και Fulgor Α.Ε. ανέλαβαν το έργο για τη β’ φάση της διασύνδεσης των Κυκλάδων\nΜέσα στο τρέχον έτος θα αρχίσει η εκτέλεσή του.\nΗ ένωση των οικονομικών φορέων της Cablel® Ελληνικά Καλώδια Α.Ε. και της 100% θυγατρικής της Fulgor Α.Ε., επιλέχθηκε ως προμηθευτής του ΑΔΜΗΕ για το έργο “Με το Κλειδί στο Χέρι” αξίας περίπου 40 εκατ. ευρώ για την προμήθεια συστήματος υποβρυχίων καλωδίων υψηλής τάσης, με σκοπό τη διασύνδεση των νήσων Πάρος – Νάξος και Νάξος – Μύκονος με το χερσαίο δίκτυο υψηλής τάσης του ΑΔΜΗΕ στην ηπειρωτική χώρα.\nΗ ένωση των δύο εταιρειών θα αναλάβει τον σχεδιασμό, την παραγωγή, την τοποθέτηση, την προστασία, τις εργασίες τερματισμού και τη δοκιμή περίπου 52 χλμ. τριπολικών, μονωμένων XLPE, υποβρυχίων καλωδίων εναλλασσόμενου ρεύματος (AC) 150 kV, στα οποία θα περιλαμβάνεται και οπτικό καλώδιο 24 ινών.\nΗ εκτέλεση του έργου αναμένεται να ξεκινήσει το 2018. Τα υποβρύχια καλώδια θα κατασκευαστούν στο εργοστάσιο της Fulgor στο Σουσάκι Κορινθίας, όπου οι σύγχρονες εγκαταστάσεις και ο εξοπλισμός επιτρέπουν την παραγωγή και δοκιμή σε συνεχές μήκος των μακρύτερων υποβρυχίων καλωδίων παγκοσμίως.\nΗ διασύνδεση των Κυκλάδων με το Ελληνικό Σύστημα Μεταφοράς Ηλεκτρικής Ενέργειας αναμένεται να αποτελέσει βασική κινητήρια δύναμη για την ενδυνάμωση της νησιωτικής οικονομίας, με στόχο τόσο στην προστασία του περιβάλλοντος μέσω της μείωσης των εκπομπών διοξειδίου του άνθρακα (CO2) και της αύξησης της βάσης ισχύος των ανανεώσιμων πηγών ενέργειας, όσο και μέσω της ενεργειακής θωράκισης του νησιωτικού συμπλέγματος των Κυκλάδων.\ntags: Cablel Fulgor ΑΔΜΗΕ Ελληνικά Καλώδια Κυκλάδες\nprevious Η πρόταση της Γ.Αποστολόπουλος Συμμετοχών για την εξαγορά του ΥΓΕΙΑ ΑΕ\nnext Κρι - Κρι: Την διανομή μερίσματος 0,115 ανά μετοχή ενέκρινε η γενική συνέλευση των μετόχων\nΑΔΜΗΕ: Γνωστοποίηση τροποποίησης οικονομικού ημερολογίου 2019\n29/03/2019 pressroom 0\nΑΔΜΗΕ Συμμετοχών: Ετήσια Οικονομικά Αποτελέσματα 2018\n19/03/2019 pressroom 0\nΑΔΜΗΕ: Σήμερα η ανακοίνωση των αποτελεσμάτων εννεαμήνου 2018\n03/12/2018 pressroom 0


27-09-2021 • 13:02μμ\nΤο Βερολίνο το ‘χει τούμπανο ότι δεν μας πάνε οι Γερμανοί –με πρώτη απ’ όλους τη Μέρκελ- κι εμείς κρυφό καμάρι.\nΑπό την πρώτη κιόλας στιγμή της μνημονιακής περιπέτειας σχηματίστηκε στην Ελλάδα η αυτονόητη εντύπωση ότι η δύναμη στο χέρι που σφίγγει το λαιμό της χώρας και του λαού είναι… γερμανική. Αυτή η εντύπωση δεν καλλιεργήθηκε τυχαία. Βασίστηκε πάνω στις στάχτες και τα πτώματα που άφησαν στο πέρασμά τους οι Γερμανοί από τη Ελλάδα στην Κατοχή αλλά και σε μια σειρά από δυσάρεστες εμπειρίες που είχε ο Ελληνισμός όποτε ερχόταν σε επαφή με τους συγγενείς του Αλάριχου.\nΑυτή η εντύπωση περί της εκδικητικής στάσης των Γερμανών προς τους Έλληνες ενισχύθηκε κι από όσα τερατώδη έγραφε εναντίον μας η κίτρινη φυλλάδα Bild, από το άθλιο εξώφυλλο του περιοδικού Focus, με την Αφροδίτη της Μήλου να κάνει την γνωστή χειρονομία και τον τίτλο που μιλούσε για «απατεώνες στην ευρωπαϊκή οικογένεια» (και με τη λέξη «απατεώνες» δαχτυλόδειχναν εμάς), από τις σαρκαστικές και κυνικές δηλώσεις του Σόιμπλε και –πάνω απ΄ όλους και όλα- τις εξωφρενικές απαιτήσεις των Γερμανών σε βάρος μας.\nΤο είπε κι η Μέρκελ πρόσφατα σε συνέντευξή της όταν αναφέρθηκε στη δυσκολότερη στιγμή της θητείας της: «όταν ζήτησα τόσα πολλά από τους πολίτες στην Ελλάδα». Ωστόσο, το προφανές είναι δύσκολο να γίνει πιστευτό στην Ελλάδα. Μερικοί αλαμανίζοντες ψιττακοί (άλλοι με το αζημίωτο και άλλοι λόγω αθεράπευτης ευήθειας και νεοφιλελέ συρμού) τα έριχναν όλα στους Έλληνες και δεν έπαυαν να παρουσιάζουν την απελθούσα Μέρκελ σαν τον «καλό» δεσμοφύλακα – σε αντιδιαστολή με τον κακό Σόιμπλε.\nΚι όμως, η Μέρκελ ήταν αυτό που νομίζαμε όλοι. Μια πατενταρισμένη ανθελληνίδα, που πέρα από τα συμφέροντα της χώρας της εκτόνωνε (ένας Θεός ξέρει ποια) απωθημένα εναντίον του λαού μας.\nΚι αν δεν επιμένουμε να μην εμπιστευόμαστε όσα είδαμε και βιώσαμε επί τόσα χρόνια ας δώσουμε βάση σε όσα αποκάλυψε ένας άνθρωπος που δεν φημίζεται για την οξύτητα των διατυπώσεών του. Ο τέως Ευρωπαίος Επίτροπος Μετανάστευσης, Εσωτερικών Υποθέσεων και Ιθαγένειας Δημήτρης Αβραμόπουλος έδωσε συνέντευξη στην ελληνική υπηρεσία του ρωσικού πρακτορείου ειδήσεων Sputnik. Μιλώντας για την Α. Μέρκελ και την σχέση της με την Ελλάδα και τους Έλληνες είπε: «Η Μέρκελ, δεν έτρεφε αισθήματα συμπάθειας όχι τόσο για την Ελλάδα όσο για τους Έλληνες».\nΌπως έγραψε το Sputnik ο κ. Αβραμόπουλος έκανε αυτή την αναφορά «μεταφέροντας στιχομυθία που είχε μαζί της το 2018 σε πολύ κλειστό δείπνο οκτώ ατόμων στην Καγκελαρία, προς τιμήν του καλού του φίλου Τόμας ντι Μεζιέρ, παρουσία και του Βόλφγκανγκ Σόιμπλε. ‘Την ρώτησα για την Ελλάδα’ θυμάται ο τέως Επίτροπος σήμερα. ‘Και εκείνη μου απάντησε κοφτά: ‘’Τα δύσκολα πέρασαν για την Ευρώπη (είχε υπογράφει το τέταρτο μνημόνιο), η Ελλάδα δεν μας ενδιαφέρει πλέον”».\nΤελικά, αυτό που νομίζαμε αυτό ήταν η κ. Μέρκελ. Στο καλό και να μην μας γράφει…


Επίδομα 800 ευρώ: Οι δικαιούχοι και οι ημερομηνίες πληρωμής. - Business Solution\nΕπίδομα 800 ευρώ: Οι δικαιούχοι και οι ημερομηνίες πληρωμής.\nAπό τις 27 Νοεμβρίου θα ξεκινήσει η πληρωμή των εργαζομένων για τις κλειστές επιχειρήσεις με κρατική εντολή.\nΟι εργαζόμενοι που τίθενται σε αναστολή σύμβασης εργασίας ανά την επικράτεια θα πληρωθούν το επίδομα των 800 ευρώ για τον μήνα Νοέμβριο αλλά σε διαφορετικές ταχύτητες, ανάλογα με την ημερομηνία έναρξης της αναστολής τους.\nΌπως δήλωσε η Γενική Γραμματέας του υπουργείου Εργασίας Άννα Στρατινάκη στο OPEN, “μετά τις 7 Δεκεμβρίου θα “τρέξουν” σταδιακά οι πληρωμές των εργαζομένων ενώ θα γίνουν πολλές πληρωμές μέσα στον Δεκέμβριο. Θεωρώ όμως ότι η μεγάλη πληρωμή θα γίνει πολύ σύντομα “.\nΠιο συγκεκριμένα, από τις 27 Νοεμβρίου θα ξεκινήσει η πληρωμή των εργαζομένων για τις κλειστές επιχειρήσεις με κρατική εντολή (εστίαση, αθλητισμός, πολιτισμός) αλλά και όσων συνεχίζουν την αναστολή τους καθώς δεν εργάστηκαν στο μεσοδιάστημα.\nΑπό τις 7 Δεκεμβρίου θα ξεκινήσει η πληρωμή των εργαζομένων στις πληττόμενες επιχειρήσεις. Η αποζημίωση ειδικού σκοπού θα υπολογιστεί αναλογικά με βάση τις ημερολογιακές ημέρες της αναστολής και με ποσό αναφοράς τα 26,66 ευρώ ανά ημέρα:\nΗ κα Στρατινάκη επισήμανε επίσης ότι «υπάρχουν πληττόμενοι κλάδοι οι οποίοι ήταν πληττόμενοι και τον Οκτώβριο και αυτοί θα μπορούν να θέσουν σε αναστολή τους εργαζομένους τους από 1.11.2020 (Τουρισμός, Μεταφορές, αθλητισμός, πολιτισμός, και επίσης το τουριστικό κομμάτι όλο). Οι υπόλοιποι είναι οι πληττόμενοι οι οποίοι προστέθηκαν με τη λήψη των μέτρων από τις 3 Νοεμβρίου 2020 και τρέχουμε με τη διευρυμένη λίστα Απριλίου».\nΠρόσθεσε επίσης ότι «όσοι έχουν ξαναμπεί σε αναστολή, το σύστημα αυτοματοποιημένα (για να μην ταλαιπωρούνται και οι λογιστές) φέρνει τα στοιχεία του εργαζομένου μπροστά, ώστε να μην μπαίνουν σε επιπλέον εργασία».\nΣχετικά με το δώρο Χριστουγέννων τόνισε ότι, το κράτος θα καταβάλει το ποσό που του αναλογεί ως δώρο επί του επιδόματος των 534 ευρώ και όχι επί του ονομαστικού μισθού όπως έγινε με το δώρο Πάσχα.\nΤέλος διευκρίνισε ότι ισχύουν και οι δύο τρόποι για την κυκλοφορία των εργαζομένων (βεβαίωση από το ΠΣ ΕΡΓΑΝΗ και χειρόγραφη βεβαίωση τύπου Α από το forma.gov.gr).\nΑνοικτή για δηλώσεις αναστολών συμβάσεων εργασίας για Νοέμβριο η «ΕΡΓΑΝΗ». → ← Σταϊκούρας: Και το 2021 θα δίδεται Επιστρεπτέα Προκαταβολή – Έρχεται νέο πακέτο μέτρων.


Ένα νησί… από άλλο πλανήτη! →\nΝο. 18: Ανάκτορα Μπάκιγχαμ, Λονδίνο – Ταξίδια που αξίζει κανείς να πραγματοποιήσει στη ζωή του\nΝο. 18: Ανάκτορα Μπάκιγχαμ, Λονδίνο\nΤο εντυπωσιακό οικοδόμημα βρίσκεται κοντά στο πάρκο Σαιντ Τζέιμς του Λονδίνου και κατασκευάστηκε το 1703 για τον δούκα του Μπάκιγχαμ, Σέφιλντ. Το 1761 αγοράστηκε από τον τότε βασιλιά της Αγγλίας Γεώργιο τον Γ’.\nΚατά τη διάρκεια της βασιλείας του Γεωργίου Δ’ το κτίριο δέχθηκε αρκετές αλλαγές, αφού προστέθηκαν νέες πτέρυγες, ούτως ώστε να διοργανώνει εκεί ο βασιλιάς τις επίσημες δεξιώσεις του. Αργότερα προστέθηκε και νέα πτέρυγα στην ανατολική πλευρά του ανακτόρου.\nΤα ανάκτορα διαθέτουν 775 δωμάτια, εκ των οποίων 19 είναι αίθουσες τελετών, 52 βασιλικά δωμάτια και δωμάτια προσκεκλημένων, 188 δωμάτια προσωπικού, ενώ διαθέτουν και 78 μπάνια.\nΗ βασίλισσα Ελισάβετ Β’ έχει κρατήσει για εκείνην 12 δωμάτια, δίνοντας την ευκαιρία στους επισκέπτες να περιηγηθούν στο μεγαλύτερο μέρος των ανακτόρων, κατά τη διάρκεια προγραμματισμένων ξεναγήσεων.


ΠΑΚ-ΕΛΤΑ: Επίτευξη συμφωνίας στο #Eurogroup - Στα 8,5 δισ. ευρώ η δόση - Όλες οι αντιδράσεις\nΕπίτευξη συμφωνίας στο #Eurogroup - Στα 8,5 δισ. ευρώ η δόση - Όλες οι αντιδράσεις\nΟλοκληρώθηκε το βράδυ της Πέμπτης η συνεδρίαση του Eurogroup με επίτευξη συμφωνίας. Σύμφωνα με πηγές τις ευρωζώνης η δόση "κλείδωσε" στα 8,5 δισ. ευρώ - Προβλέπεται επιστροφή κερδών από ομόλογα της ΕΚΤ , η επιμήκυνση των ωριμάνσεων των ...\nδανείων θα είναι από 0 έως 15 χρόνια και έως 2% πρωτογενή πλεονάσματα από το 2022 και μετά - «Έγινε δεκτή η Γαλλική πρόταση για ρήτρα ανάπτυξης που αποτελούσε πάγια διαπραγματευτική θέση της κυβέρνησης από το 2015», υπογραμμίζουν μεταξύ άλλων κυβερνητικές πηγές προσθέτοντας ότι έγινε και αποδοχή του πάγιου αιτήματος της κυβέρνησης για ίδρυση Αναπτυξιακής Τράπεζας - Ευ. Τσακαλώτος: «Η απόφαση δίνει πολύ μεγαλύτερη σαφήνεια στις αγορές και στον ελληνικό λαό» - Όλες οι εξελίξεις και αντιδράσεις μετά τη συνεδρίαση σε Liveblog.\nΑναρτήθηκε από ΠΑΚ ΕΛΤΑ στις 03:39 Ετικέτες Κυβέρνηση, Οικονομία, Πολιτική, Eurogroup, featured